hotchpotch/miracl-hf-unified huggingface dataset:
พระจันทร์ฉาย พี.เค.แสนชัยมวยไทยยิม
พระจันทร์ฉาย พี.เค.แสนชัยมวยไทยยิม หรือชื่อเดิม พระจันทร์ฉาย ป.เพชรน้ำทอง เกิดวันที่ 18 ตุลาคม พ.ศ. 2538 เป็นนักมวยไทยชาวไทยที่มีชื่อเสียงด้านอาวุธมวยแบบครบเครื่อง ผู้ครองแชมป์รุ่น 105 ปอนด์ของเวทีมวยราชดำเนินมาแล้ว 2 สมัย
พระจันทร์ฉาย ได้รับการกำหนดให้พบกับเอกมงคล ไก่ย่างห้าดาวยิม ในฐานะคู่เอกของรายการศึกลุมพินีแชมเปี้ยนเกริกไกร ณ วันที่ 3 ธันวาคม พ.ศ. 2556 เนื่องในโอกาสครบรอบวันสถาปนาของเวทีมวยลุมพินีปีสุดท้ายก่อนย้ายเวทีสู่ถนนรามอินทรา
วันที่ 27 มิถุนายน พ.ศ. 2554 พระจันทร์ฉายเข้าแข่งขันรายการศึกวันทรงชัย ซึ่งจัดขึ้น ณ เวทีมวยราชดำเนิน โดยเขาได้พบกับคู่ชกอย่างดัง ส.เพลินจิต ในพิกัด 108 ปอนด์ ที่ซึ่งทั้งคู่ไม่เคยพบกันมาก่อน
วันที่ 19 เมษายน พ.ศ. 2555 พระจันทร์ฉายเข้าแข่งขันรายการศึกวันทรงชัย ซึ่งจัดขึ้น ณ เวทีมวยราชดำเนิน โดยได้พบกับคู่ชกอย่างเมธี เกียรติประทุม วันที่ 26 มิถุนายนของปีเดียวกันนี้ พระจันทร์ฉายเข้าแข่งขันคู่รองของรายการศึกวันทรงชัย ซึ่งจัดขึ้น ณ เวทีมวยลุมพินี โดยได้พบกับคู่ชกอย่างป้อมปืน เกียรติช่องเขา และวันที่ 11 ตุลาคม พระจันทร์ฉายเข้าแข่งขันรายการศึกวันทรงชัย ที่เวทีมวยราชดำเนิน ซึ่งเขาได้พบกับคู่ชกอย่างเด่นสยาม เอกบางไทร จากการแข่งขันในครั้งนี้ พระจันทร์ฉายเป็นฝ่ายต่อน้ำหนักให้ครึ่งปอนด์ จากนั้น ในวันที่ 9 พฤศจิกายน พระจันทร์ฉายเข้าแข่งขันคู่เอกของรายการศึกเพชรสุภาพรรณ ที่เวทีมวยลุมพินี ซึ่งเป็นการชิงแชมป์ 112 ปอนด์ของเวทีมวยราชดำเนิน โดยได้พบกับคู่ชกอย่างแสงมณี ส.เทียนโพธิ์ จากการแข่งขันครั้งดังกล่าว พระจันทร์ฉายเป็นฝ่ายแพ้คะแนน และในวันที่ 24 ธันวาคม พระจันทร์ฉายเข้าแข่งขันรายการศึกวันสถาปนา 67 ปี เวทีราชดำเนินในรุ่น 115 ปอนด์ ซึ่งเขาได้พบกับคู่ชกอย่างลำน้ำพอง หนุ่มยีนส์ตะวันนา ในการแข่งขันมวยไทยคู่เปิดของรายการ ที่ซึ่งพระจันทร์ฉายเป็นฝ่ายชนะคะแนน
เดบาร่าห์ ซี
เดบาร่าห์ ซี เกิดวันที่ 12 มิถุนายน พ.ศ. 2525 มีส่วนสูง 162 เซนติเมตร มีน้ำหนัก 45 กิโลกรัม เป็นอดีตสมาชิกวงบาซู
เดบาร่าห์ ซี. เวชชาชีวะ เป็นลูกครึ่งไทย-สิงคโปร์ เกิดวันที่ 12 มิถุนายน พ.ศ. 2525 เริ่มต้นเข้าสู่วงการเมื่อปี 2540 ด้วยการเล่นมิวสิควีดีโอของปุ๊กกี้ ปริศนา ชื่อเพลง "Sha La La La La" หลังจากนั้นไม่นานก็ได้มาเป็นศิลปินในค่ายอาร์เอสในนาม บาซู มีสมาชิกทั้งหมด 3 คนคือ เดบาร่าห์ ซี (เด็บบี้), คริชณะ พาณิชย์พงส์ (กำปั้น), สุรเดช ทับทิมใส (โจอี้)
มีผลงานอัลบั้มชุดแรกประมาณปี พ.ศ. 2540 ชื่อชุด BAZOO ซึ่งในอัลบั้มแรกเป็นแนวป็อบ-แดนซ์ เปิดตัวด้วยเพลง "โธ่เอ๊ย" ที่มีท่าเต้นเป็นเอกลักษณ์ ทำให้ชื่อวง บาซู โด่งดังไปทั่วเมืองไทย ยอดขายชุดแรกทะลุล้านชุด และในชุดแรกก็ได้นำเพลงเก่ามาร้องใหม่เป็นแนวเพลงป็อบ-แดนซ์ เช่น แอบมีเธอ, เพียงจำไว้, นางแมว, รักน้องพร
ในปีเดียวกันบาซูก็ได้มีอัลบั้มชุดที่ 2 ชื่อ "Ho-Le Ho-Le" เปิดตัวด้วยเพลง "ทำไมถึงทำกับฉันได้" เป็นเพลงเต้นที่เร้าใจ ที่ผสมผสานเพลงจีนเข้ามาผนวกกัน
ในปีถัดมาได้มีอัลบั้มชุดที่ 3 ชื่อชุด "ผีฟ้าปาร์ตี้" เปิดตัวด้วยเพลงชื่อเดียวกับอัลบั้ม "ผีฟ้าปาร์ตี้" ซึ่งอัลบั้มชุดนี้เป็น Thai Pop อีกชุด คือนอกจากจะวาไรตี้ตามปกติแล้ว ชุดนี้มีหลายเพลงที่มีความเป็นไทย อย่างเช่นเพลงเปิดตัวก็นำเพลง ปอบผีฟ้า โดยนำกลับมาปรับปรุงและเต้นกันใหม่อีกครั้ง เพลงเปิดตัวต่อมา "CHEER"
ในปี 2544 บาซูได้มีอัลบั้มชุดที่ 4 "Bazoo 2001" มีเพลงเปิดตัวอย่างเพลง "ลำตัด 2001"
ในปี 2545 มาถึงอัลบั้มสุดท้ายในนามบาซู อัลบั้ม "Bazoo Yo!" แต่อัลบั้มนี้ไม่ค่อยประสบความสำเร็จเหมือน 4 อัลบั้มที่แล้วผลงานเพลงจึงได้เงียบหายไป แต่เด็บบี้ก็มีงานภาพยนตร์อยู่หลายเรื่อง จนเด็บบี้ได้หายไปจากวงการทราบข่าวว่าเธอไปเรียนต่อต่างประเทศ ปัจจุบันได้กลับมาเมืองไทยแล้วเด็บบี้ คบหาดูใจกับแฟนหนุ่มชาวอเมริกัน "เดวิด สเตลี่" เธอได้ตั้งครรภ์กับแฟนหนุ่ม ตั้งครรภ์ได้ 3 เดือน ครึ่ง แล้ว ปัจจุบัน เด็บบี้ เธอให้กำเนิดบุตรสาวหนึ่งคน มีชื่อว่า น้องลีอา สเตลี่ เมื่อวันที่ ด้วยการผ่าคลอด ที่ รพ.ซีดาร์-ไซไนน์ เมดิคัล เซ็นเตอร์ สหรัฐอเมริกา
อินสตาแกรมส่วนตัว
สุรเดช ทับทิมใส
ศุรเฎฒฌ์ กรณ์งูเหลือมโชต นามเดิม สุรเดช ทับทิมใส (31 กรกฎาคม พ.ศ. 2511) เป็นอดีตนักร้องสมาชิกวงบาซู
สุรเดชเป็นลูกครึ่งไทย-อเมริกัน เข้าศึกษาระดับอนุบาลจนถึงประถมศึกษาจากโรงเรียนวรสารพิทยา ต่อมาศึกษาต่อระดับมัธยมศึกษาที่โรงเรียนอุดรพิทยานุกูล ในวัยเยาว์มักใช้เวลาว่างกับการอ่านหนังสือกับแต่งเพลง เริ่มจับเครื่องดนตรีชิ้นแรกคือพิณตอนอายุ 10 ขวบ และยังเล่นเครื่องดนตรีได้หลายชนิด เช่น ขลุ่ย แคน กีตาร์ กลอง คีย์บอร์ด เขาสามารถใช้ภาษาไทย อังกฤษ จีนกลาง แถมยังร้องเพลงภาษาอังกฤษ จีน อินเดีย มาเลเซีย ได้ดีพอๆกับเพลงไทยที่ถนัดอยู่แล้วอีกด้วย นอกจากนี้เขายังมีความสามารถด้านการเต้น ส่วนของสะสมของเขาเป็นหนังสือ เทปเพลง และพระเครื่อง
ก่อนหน้านี้ร้องคอรัสให้กับเจมส์ในอัลบั้มไซเรนเลิฟ แล้วเริ่มมีชื่อเสียงจากการเป็นศิลปินวงบาซู สังกัดอาร์เอส ซึ่งมีชื่อเสียงมากช่วงปี พ.ศ. 2540 หลังการประกาศยุบวง เขาทำหน้าที่เป็นประธานบอร์ดเซาท์อีสต์เอเชียของบริษัทเวิล์ดวีเทค ซึ่งเป็นบริษัทพัฒนาซอฟต์แวร์ของเกาหลีใต้
สุรเดชมีบุตรสาวคนหนึ่ง และมีบุตรบุญธรรมอีกสี่คน เขาเป็นพ่อเลี้ยงเดี่ยวหลังการเสียชีวิตของภรรยาด้วยโรคหัวใจเมื่อปี พ.ศ. 2559
วันที่ 22 มีนาคม พ.ศ. 2561 เวลา 23.20 น.เขาถูกจับฐานเสพยาไอซ์ ต่อมาวันที่ 24 มีนาคม พ.ศ. 2561 ศาลตัดสินจำคุกที่เรือนจำกลางคลองเปรมแดน 13 เป็นระยะเวลา 45 วันวันที่ 25 เมษายน พ.ศ. 2561 เขาป่วยเป็นเส้นเลือดในสมองตีบและสมองบวม ต่อมาเขาไปรักษาที่ศุนย์ฟื้นฟูผู้ป่วยโรคหลอดเลือดสมอง บีอาร์ซีตั้งแต่วันที่ 24 พฤษภาคม พ.ศ. 2561 วันที่ 2 สิงหาคม พ.ศ. 2561 มีรายงานเปิดเผยว่าเขาตาบอดข้างซ้ายยังมีอาการพูดไม่ชัด
https://www.khaosod.co.th/special-stories/news_882510
ไอจัสต์แคนต์สต็อปเลิฟวิงยู
ไอจัสต์แคนสต็อปเลิฟวิงยู () เป็นเพลงยอดนิยมโดยนักร้อง ไมเคิล แจ็กสัน เนื้อร้องโดย ไซเดช การ์เรตต์ เป็นซิงเกิลแรกในอัลบั้มที่ 7 ของไมเคิล แจ็กสัน Bad เขาได้ครีเอดเป็น "Todo Mi Amor Eres Tú" เพลงเวอร์ชันภาษาสเปน นอกจากนี้ยังมีเวอร์ชันภาษาฝรั่งเศสของเพลงที่เรียกว่า "Je Ne Veux Pas La Fin De Nous" ซึ่งเป็นจุดเด่นของ Bad 25 เขียนและแต่งเพลงโดยแจ็คสัน เดิมที่ตั้งใจเดิมที่จะเป็นคู่ระหว่างแจ็คสันและผู้หญิงที่เขาเลือกทั้ง Barbra Streisand หรือ Whitney Houston แม้ว่า Even Aretha Franklin และ Agnetha Fältskog (เดิมคือ ABBA) ถูกนำเสนอในเพลง แต่ทั้งสี่มีภาระหน้าที่อื่น ๆ 
ในวันที่ 5 มิถุนายน ค.ศ. 2012 ได้มีซิงเวอร์ชันปี 2012 ออกจำหน่ายในอัลบั้ม Bad 25 เนื่องจากเป็รการฉลองครบรอบ 25 ปีของอัลบั้ม Bad
ดีดี ลิน
ดีดี ลิน หรือ ดีดี้ ลินท์ (เกิด 15 เมษายน พ.ศ. 2490 ลอสแอนเจลิส มลรัฐแคลิฟอร์เนีย) เป็นนางแบบนู๊ดที่มีชื่อเสียงอย่างมาก ภาพของเธอได้รับการตีพิมพ์ในหนังสือ เพลย์บอย ในฐานะ เพลย์เมทออฟเดอะมั้นท์ ประจำเดือน สิงหาคม ปี พ.ศ. 2510
เพื่อนช่างภาพของเธอชื่อ ลีออน ได้ชักชวนเธอให้ไปทดสอบที่ นิตยสารเพลย์บอย ในวัย 19 ปี เธอได้รับการคัดเลือกให้เป็น เพลย์เมทออฟเดอะมั้นท์ ในเดือนสิงหาคม ปี พ.ศ. 2510 โดยภาพทั้งหมดถ่ายทำโดย มาริโอ คาซิลลี เธอได้รับการตอบรับจากแฟนๆอย่างท่วมท้น มากกว่าเพลย์เมททั้งหมดที่เคยมีมา
ในเดือน พฤศจิกายน ปี พ.ศ. 2512 ภาพบนปฏิทินของเธอได้ติดไปกับสัมภาระของนักบินอวกาศบนยาน อะพอลโล 12 ในหนังสือสมุดงานของนักบินอวกาศ ระบุกำกับภาพว่าเป็น แผนที่ของทรวดทรงจากสวรรค์ นักบินอวกาศ ริชาร์ด กอร์ดอน ได้นำภาพนี้ออกประมูลในปี พ.ศ. 2554 ในราคาเริ่มต้นที่สามหมื่นบาท
24 ชั่วโมง เลอม็อง
24 ชั่วโมง เลอม็อง (; ) เป็นรายการแข่งขันรถยนต์ที่มีการจัดต่อเนื่องทุกปีมาตั้งแต่ปี ค.ศ. 1923 ใกล้เมืองเลอม็อง เมืองหลวงของจังหวัดซาร์ต แคว้นเปอีเดอลาลัวร์ในประเทศฝรั่งเศส เป็นการแข่งขันที่ทดสอบความทนทานของรถและนักแข่ง โดยต้องขับรถด้วยความเร็วสูงอย่างต่อเนื่องเป็นเวลา 24 ชั่วโมง ต้องมีการบริหารจัดการน้ำมันเชื้อเพลิง ยางรถยนต์และระบบห้ามล้ออย่างมีประสิทธิภาพ โดยรถต้องออกแบบให้รองรับการลดความเร็วอย่างกะทันหันจากความเร็วสูงสุดประมาณ 200 mph (322 km/h) มาอยู่ที่ 65 mph (105 km/h) ความเร็วเฉลี่ยระหว่างการแข่งขันในปัจจุบันอยู่ที่ 225.228 กิโลเมตร/ชั่วโมง (140 ไมล์/ชั่วโมง) การแข่งขันในปัจจุบันจะต้องใช้นักแข่งรถจำนวน 3 คน สลับกันขับขี่
การแข่งขันรายการนี้จัดโดย Automobile Club de l'Ouest (ACO, ชมรมรถยนต์ภาคตะวันตก) ที่สนามแข่งเซอร์กิตเดลาซาร์ต เป็นสนามแข่งความยาว 13.629 กิโลเมตร ที่ประกอบด้วยส่วนหนึ่งของสนามแบบปิด บูกัตติเซอร์กิต และถนนสาธารณะรอบบริเวณนั้น
การแข่งขัน 24 ชั่วโมง เลอม็อง เป็นหนึ่งในสามรายการใหญ่ที่เรียกว่า "ทริปเปิลคราวน์" ของรายการแข่งรถ ร่วมกับโมนาโกกรังปรีซ์ และอินดีแอนาโพลิส 500
วิทยาลัยนครราชสีมา
วิทยาลัยนครราชสีมา (วนม.) () เป็นสถาบันอุดมศึกษาในจังหวัดนครราชสีมา
วิทยาลัยนครราชสีมา 
เริ่มก่อตั้งเมื่อปี พ.ศ. 2545 บนเนื้อที่ กว่า 20 ไร่ ณ บริเวณตำบลบ้านใหม่ อำเภอเมือง จังหวัดนครราชสีมา ได้วางศิลาฤกษ์ เมื่อวันที่ 18 ธันวาคม 2545 ซึ่งพระราชวิทยาคม (หลวงพ่อคูณ ปริสุทฺโธ) และนายสุวัจน์ ลิปตพัลลภ อดีตรองนายกรัฐมนตรี เป็นประธานในพิธี โดยท่านอาจารย์ ดร.ชนากานต์ ยืนยง เป็นผู้รับใบอนุญาต
วิทยาลัยนครราชสีมา เปิดทำการเรียนการสอนมาตั้งแต่ปีการศึกษา 2547 โดยมุ่งพัฒนานักศึกษาทั้งด้านวิชาการ ทักษะความชำนาญทางวิชาชีพ ที่มีศักยภาพและมีคุณค่าต่อสังคม อันจะนำไปสู่การพัฒนาประเทศอย่างยั่งยืนต่อไป โดยใช้ชื่อ อันเป็นมงคลว่า วิทยาลัยนครราชสีมา
ตั้งแต่ปีการศึกษา 2557 ได้ดำเนินการจัดทำโครงการเปลี่ยนประเภทเป็นมหาวิทยาลัย โดยขยายเนื้อที่มากกว่า 100 ไร่ ณ ตำบลดอนชมพู อำเภอโนนสูง จังหวัดนครราชสีมา เพื่อดำเนินการจัดตั้งมหาวิทยาลัย
วิทยาลัยนครราชสีมา เปิดทำการสอนทั้งในระดับปริญญาตรี 8 คณะ 18 หลักสูตร และปริญญาโท 6 หลักสูตร ได้แก่
ปลากระเบนปีศาจหางหนาม
ปลากระเบนปีศาจหางหนาม หรือ ปลากระเบนราหูญี่ปุ่น (; ) เป็นปลากระเบนชนิดหนึ่ง จัดอยู่ในวงศ์ปลากระเบนนก (Myliobatidae)
มีรูปร่างคล้ายกับปลากระเบนปีศาจชนิดอื่น ๆ และปลากระเบนสกุลอื่นที่อยู่ในวงศ์เดียวกัน คือ มี ระยางค์เนื้อยื่นเป็นแผ่นคล้ายใบหูอยู่ที่มุมขอบนอกปลายสุดของหัวข้างละอันใช้โบกพัดอาหารเข้าปาก ซึ่งได้แก่ แพลงก์ตอนสัตว์ต่าง ๆ ด้านบนลำตัวเป็นสีดำ และมีแถบสีขาวพาดโค้งอยู่ด้านซ้ายของส่วนหัว มีความกว้างของลำตัวประมาณ 225 เซนติเมตร พบใหญ่ที่สุดได้ถึง 310 เซนติเมตร และความยาวลำตัวจรดปลายหาง 198–205 เซนติเมตร
พบกระจายพันธุ์ในทะเลเปิดและมหาสมุทร รวมถึงแนวตามปะการัง ในเขตร้อนและเขตอบอุ่นของอินโด-แปซิฟิกอย่างกว้างไกล ตั้งแต่ออสเตรเลีย, บังกลาเทศ, บราซิล, กัมพูชา, จีน, โคลัมเบีย, คอสตาริกา, ไอวอรี โคสต์, เอกกวาดอร์, เอล ซัลวาดอร์, ฟิจิ, กัวเตมาลา, ฮอนดูรัส, อินเดีย, อินโดนีเซีย, ญี่ปุ่น, คาบสมุทรเกาหลี, เม็กซิโก, พม่า, นิวซีแลนด์, นิคารากัว, โอมาน, ปากีสถาน, ปานามา, เปรู, ฟิลิปปิน, โซมาเลีย, แอฟริกาใต้, ศรีลังกา, ไต้หวัน, ไทย, ตูวาลู, สหรัฐอเมริกา, เวียดนาม, และเยเมน
ปลานีออน (สกุล)
ปลานีออน หรือ ปลาคาร์ดินัล () เป็นสกุลของปลาน้ำจืดขนาดเล็กสกุลหนึ่ง จัดอยู่ในสกุล "Paracheirodon" (/พา-รา-คี-อาย-โร-ดอน/) ในวงศ์ปลาคาราซิน (Characidae)
มีรูปร่างโดยรวมคล้ายกับปลาซิว ซึ่งอยู่ในวงศ์ปลาตะเพียน (Cyprinidae) และพบเฉพาะทวีปเอเชีย, ยุโรป และแอฟริกา คือ มีรูปทรงยาวรี คล้ายเมล็ดข้าวสาร ตากลมโต มีครีบบางใสยาวพอประมาณทั้งหมด 7 ครีบ (ครีบว่าย 2, ครีบท้อง 2, ครีบกระโดง 1, ครีบทวาร 1, ครีบหาง 1) ต่างกันตรงที่มีครีบไขมันขนาดเล็ก ที่ก่อนถึงโคนหาง อันเป็นลักษณะประจำของปลาในวงศ์นี้ ลำตัวมีเกล็ดขนาดเล็กมันวาวปกคลุมทั้งตัว และมีฟันขนาดเล็กในปาก
จุดเด่น คือ มีเส้นยาวเรืองแสงสีเขียวอมฟ้าพาดตั้งแต่จมูกผ่านลูกตายาวไปสุดที่ครีบไขมัน อันเป็นเอกลักษณ์ประจำสกุล ซึ่งเกิดจจากการสะท้อนแสงภายในผลึกกัวไนน์ ซึ่งพัฒนามาจากเซลล์พิเศษที่เรียกว่า อิริโดไซเตส ในชั้นใต้ผิวหนัง อันเป็นที่มาของชื่อสามัญของปลาในสกุลนี้
มีขนาดความยาวเต็มที่ 3 เซนติเมตร เป็นปลาที่หากินบริเวณกลางน้ำและผิวน้ำ อาศัยอยู่รวมกันเป็นฝูงกินแมลงน้ำ, แพลงก์ตอนสัตว์ และครัสเตเชียนขนาดเล็กเป็นอาหาร มีความปราดเปรียวว่องไว
กระจายพันธุ์ทั่วไปในแม่น้ำและลำคลองหลายสายของทวีปอเมริกาใต้ โดยเฉพาะแหล่งน้ำที่มีเงาไม้ริมน้ำหรือไม้น้ำขึ้นหนาแน่น และสภาพความเป็นกรดด่าง (pH) ของน้ำค่อนข้างเป็นกรด (ต่ำกว่า 7-6.5 ลงไป) สภาพน้ำเป็นสีชาหรือสีน้ำตาล ขยายพันธุ์ด้วยการที่ตัวผู้ไล่ตัวเมียเข้าไปผสมพันธุ์และวางไข่ไว้กับไม้น้ำ
แบ่งออกได้เป็น 3 ชนิด นิยมเลี้ยงกันเป็นปลาสวยงาม โดยเฉพาะในตู้ไม้น้ำ สามารถเพาะขยายพันธุ์ได้ในตู้เลี้ยง
Yamaha FZ8 และ FZ8 Fazer
รถจักรยานยนต์ยามาฮ่า FZ8 และ FZ8 Fazer เป็นรถจักรยานยนต์ที่ผลิตโดยบริษัทยามาฮ่ามอเตอร์ประเทศญี่ปุ่น ใช้เครื่องยนต์ความจุกระบอกสูบขนาด779ซีซี,16วาล์วสี่สูบสี่จังหวะระบายความร้อนด้วยน้ำ เป็นรถยนต์ที่ทำในสไตล์สปอร์ตทัวริ่งซึ่งเป็นรุ่นที่ถูกผลิตมาทดแทน FZ6 และ FZ6 Fazer (ความจุกระบอกสูบ 600ซีซี) ทางยามาฮ่าได้ทำรถรุ่นนี้เพื่อเติมช่องว่างระหว่างรถ 1,000 ซีซี
(Yamaha FZ1 Fazer) และรถ 600 ซีซี (Yamaha XJ6 Diversion). 
ด้วยการออกแบบชัสซีและเฟรมของตัวรถทำให้รถรุ่นนี้มีอัตราส่วนน้ำหนักหน้าหลังที่ดีมาก(หน้า:หลัง 51:49) การเข้าโค้งและการพลิกรถสามารถทำได้โดยง่าย ท่านั่งเป็นแบบนั่งหลังตรง (Upright) เหมือนรถตระกูล Fazer คันอื่นๆ
หลักการณ์ในการพัฒนารถคือ "Best active middle sport"
มีพื้นฐานมาจากเครื่อง R1 2004-2006 และ FZ1 Fazer Gen II. โดยกระบอกสูบเป็นแบบเคลือบเซรามิกคอมโพสิท,และลูกสูบแบบตีขึ้นรูป(forge)ซึ่งมีความเหนียวและรับแรงได้มากกว่าแบบหล่อ เครื่องยนต์มีพื้นฐานมาจากเครื่อง FZ1 Fazer แต่ลดเส้นผ่านศูนย์กลางกระบอกสูบ 6มม. (74มม. --> 68มม.) ระยะช่วงชักเท่ากันที่ 58มม. เสริมด้วยเพลาข้อเหวี่ยงที่เบากว่า Yamaha FZ1 Fazer การปรับเครื่องยนตฺก็ไม่เหมือน Yamaha FZ1 Fazer ที่เน้นพละกำลังสูงสุด แต่ FZ8 จะเน้นแรงบิดและซอล์ฟขึ้น ทำโดยการลดขนาดและจำนวนของวาล์ว (20 -> 16วาล์ว) การออกแบบของวาล์วออกแบบให้ด้านไอดีมี 2 ทางเข้าขนาดเส้นผ่านศูนย์กลาง 26 มมทางเข้าละ4วาล์วและด้านไอเสียก็เช่นกันก็ออกแบบให้มีด้านละ2ทางออกเส้นผ่านศูนย์กลาง 22 มม.ทางออกละ 4 วาล์ว นอกจากนี้ได้เปลี่ยนเวลาเปิดปิดวาล์วโดยการเปลี่ยนเพลาลูกเบี้ยว แรงม้าที่ได้ 106 แรงม้า ถ้าปรับจูนนิ่งแบบ FZ1 อาจจะได้ถึง 120 แรงม้า
เฟรมทำจากอลูมิเนียมเป็นสเป๊กเดียวกับรถ Yamaha FZ1 Fazer รุ่นปัจจุบัน ออกแบบให้เครื่องยนต์เป็นโครงสร้างรองรับแรง มีจุดยึดหลังเครื่องตรงอ่างเพลาข้อเหวี่ยงด้านบนล่าง 4 จุดและฝากระบอกสูบซ้านขวาด้านละ 2 จุด
เรียอาร์มใช้สเป๊กเดียวกับรถ Yamaha FZ1 Fazer ทำโดยกรรมวิธี CF die cast (Controlled filling aluminium die cast)
ล้อเป็นล้ออลูมิเนียมหล่อ (Aluminium die cast) 5 ก้านล้อหน้าเป็นล้อเดียวกับรถ Yamaha FZ1 Fazer ใช้ยางขนาด 120/70ZR17M/C เหมือนรถ Super sport และ Super bike ทั่วไป ในขณะที่ล้อหลังจะต่างกับ Yamaha FZ1 Fazer เนื่องจากใช้ขนาดเดียวกับรถ Yamaha FZ6 Fazer ที่ 180/55ZR17M/C
ดิสค์เบรกคู่หน้าเป็นขนาด 310 มม.แบบลอยทำงานคู่กับคาลิเปอร์ 4 ลูกสูบแบบชิ้นเดียวซึ่งมีการเปลี่ยนรูปน้อยในขณะเบรค(ต้านแรงสะท้านกลับได้ดีกว่าหลายชิ้น) ดิสค์เบรกหลังเป็นแบบธรรมดาไม่ใช่แบบลอยขนาด 267 มม.ทำงานคู่กับคาลิเปอร์แบบ 1 ลูกสูบ ระบบเบรกป้องกันล้อล็อก จะมีเฉพาะ FZ8 Fazer สำหรับรุ่น Naked ไม่มีรุ่น ABS
ลำน้ำพอง หนุ่มยีนส์ตะวันนา
ลำน้ำพอง หนุ่มยีนส์ตะวันนา หรือที่รู้จักกันในชื่อ ลำน้ำพอง ป.ทศพร เกิดวันที่ 7 กันยายน พ.ศ. 2534 เป็นนักมวยไทยชาวไทยจากตำบลวังชัย อำเภอน้ำพอง จังหวัดขอนแก่น ที่ได้รับการกล่าวว่าเป็นนักมวยไทยที่มีความทรหดอดทน และเป็นมวยสไตล์หนักขวา ลำน้ำพองมี นัฐพงศ์ ขุนอักษร (หนุ่มยีนส์ ตะวันนา) เป็นหัวหน้าคณะ และค่าตัวปัจจุบันอยู่ที่ 70,000 บาท
ลำน้ำพอง หนุ่มยีนส์ตะวันนา ใช้ชื่อ ดาบทองเล็ก ส.พิชญา ในการชกมวยครั้งแรกเมื่ออายุได้ 9 ปี จากนั้น เขาได้สำเร็จการศึกษากศน. ระดับมัธยมปลาย ลำน้ำพองเป็นนักมวยไทยผู้เข้าแข่งขันในคู่เอกหลายรายการ อาทิ วันที่ 18 มกราคม พ.ศ. 2555 เขาได้เข้าแข่งขันรายการศึกวันทรงชัย และเป็นฝ่ายชนะเทียนขาว ท.แสงเทียนน้อย ส่วนในวันที่ 9 กุมภาพันธ์ ลำน้ำพองเข้าแข่งขันคู่เอกนำรายการศึกวันทรงชัย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อป้อมปืน เอกบางไทร วันที่ 12 มิถุนายน ลำน้ำพองเข้าแข่งขันคู่เอกรายการศึก ป.ประมุข ที่เวทีมวยลุมพินี โดยพบกับลำน้ำมูล ศักดิ์ชัยโชติ ซึ่งทั้งคู่ไม่เคยชกกันมาก่อน จากการแข่งขันครั้งนี้ ลำน้ำพองเป็นฝ่ายชนะคะแนนขาด และมียอดเข้าชมการแข่งขันรายการดังกล่าวที่ 691,960 บาท ในวันที่ 19 กรกฎาคม ลำน้ำพองเข้าแข่งขันในคู่เอกนำรายการศึกวันทรงชัย ที่เวทีมวยราชดำเนิน และเป็นฝ่ายชนะคะแนนเก่งสยาม น.ศรีผึ้ง จากนั้น ในวันที่ 15 สิงหาคม ลำน้ำพองเข้าแข่งขันคู่เอกศึกเพชรเจ้าพระยา ที่เวทีมวยราชดำเนิน ซึ่งเป็นการชิงแชมป์รุ่นซูเปอร์ฟลายเวทกับคู่ปรับเก่าอย่างลำน้ำมูล ศักดิ์ชัยโชติ จากการแข่งขันครั้งนี้ ลำน้ำพองเป็นฝ่ายแพ้คะแนน ส่วนในวันที่ 24 ธันวาคม ลำน้ำพองเข้าแข่งขันรายการศึกวันสถาปนา 67 ปี เวทีราชดำเนิน ซึ่งเขาได้พบกับพระจันทร์ฉาย ป.เพชรน้ำทอง ในการแข่งขันมวยไทยคู่เปิดของรายการ โดยมีเข็มขัดแชมป์รุ่น 115 ปอนด์ที่ว่างอยู่ ของเวทีราชดำเนินเป็นเดิมพัน จากการแข่งขันครั้งดังกล่าว ลำน้ำพองเป็นฝ่ายแพ้คะแนน
ลำน้ำพอง มีชื่อจริงคือ วรวิทย์ วงศ์ภักดี เป็นบุตรของ นายวัลลภ และ นางกอบแก้ว วงศ์ภักดี เขามีน้องชายเป็นนักมวยไทยชื่อ ลำน้ำพองน้อย เกียรติภักดี
จระเข้แม่น้ำไนล์
จระเข้แม่น้ำไนล์ (; ) เป็นจระเข้ชนิดหนึ่ง ที่มีขนาดใหญ่
จระเข้แม่น้ำไนล์ เป็นจระเข้ขนาดใหญ่เป็นอันดับที่สองรองมาจากจระเข้น้ำเค็ม ("C. porosus") ตัวผู้มีความยาวเฉลี่ย 3-5 เมตร แต่ตัวที่ยิ่งมีอายุมากจะยาวได้มากกว่านั้น ขณะที่ตัวเมียจะมีความยาวได้ตั้งแต่ 2.4-4 เมตร น้ำหนักตั้งแต่ 225-500 กิโลกรัม แต่ตัวผู้ที่ใหญ่อาจหนักได้ถึง 750 กิโลกรัม มีรายงานพบตัวที่ยาวที่สุดในแทนซาเนียมีความยาว 6.47 เมตร น้ำหนักประมาณ 1,090 กิโลกรัม
จระเข้แม่น้ำไนล์ กระจายพันธุ์อยู่ทั่วไปในแหล่งน้ำและพื้นที่ชุ่มน้ำต่าง ๆ ที่เป็นน้ำจืดทั่วทวีปแอฟริกา แม้ว่าจะเป็นแหล่งน้ำที่ตื้นและมีโคลนขุ่นก็ตาม มีพฤติกรรมอาศัยอยู่รวมเป็นฝูงขนาดใหญ่ เป็นสัตว์ที่ล่าปลา รวมถึงสัตว์เลี้ยงลูกด้วยนมขนาดใหญ่เป็นอาหาร เช่น ม้าลาย, กาเซลล์, แอนทิโลปต่าง ๆ โดยเฉพาะอย่างยิ่งในช่วงที่สัตว์เหล่านี้อพยพข้ามแม่น้ำ จระเข้แม่น้ำไนล์จะมารอดักซุ่มและโจมตีโดยเฉพาะตัวที่เล็กและอ่อนแอกว่า หรือแม้แต่ซุ่มดักรอใต้น้ำจนกระทั่งสัตว์เหล่านี้มากินน้ำริมตลิ่ง ก็จะโผล่ตัวมางับลากลงไปกดเหยื่อให้จมน้ำตายก่อนแล้วค่อยกิน รวมถึงมีพฤติกรรมกินพวกเดียวกันเองด้วย
จระเข้แม่น้ำไนล์ สามารถซุ่มอยู่นิ่ง ๆ ใต้น้ำได้นานถึง 2 ชั่วโมงครึ่งก่อนจะขึ้นมาหายใจ ในตัวที่โตเต็มที่สามารถอดอาหารได้นานถึง 10 เดือนโดยไม่กินอะไรได้ และตัวเมียสามารถเก็บพักน้ำเชื้อจากการผสมพันธุ์ของตัวผู้ไว้ในตัวได้เป็นเวลาค่อนข้างนาน ในธรรมชาติ จระเข้แม่น้ำไนล์มีถิ่นอาศัยถิ่นเดียวกับฮิปโปโปเตมัส ซึ่งเป็นสัตว์ขนาดใหญ่และมีอันตรายเช่นกัน แม้ทั้งสองชนิดอาจมีการปะทะกันบ้าง แต่โดยทั่วไปก็จะแบ่งพื้นที่อาศัยกันเป็นอย่างดี
นอกจากนี้แล้ว จระเข้แม่น้ำไนล์ยังได้ชื่อว่าเป็นสัตว์ที่มีอันตรายต่อมนุษย์มากที่สุดชนิดหนึ่งของทวีปแอฟริกา ทุกปีจะมีผู้ถูกจระเข้ทำร้ายและสังหารเสียชีวิตปีหนึ่งคิดเป็นจำนวนหลักร้อยหรืออาจจะถึงหลักพัน โดยชาวอียิปต์โบราณจะนับถือจระเข้แม่น้ำไนล์เป็นทูตของเทพเจ้า และมีการทำมัมมี่ให้แก่จระเข้ตัวที่ตายไปแล้วด้วย โดยเศียรของโซเบก หรือเซเบก ซึ่งเป็นเทพเจ้าที่เป็นผู้ให้กำเนิดแม่น้ำไนล์ ก็เป็นรูปจระเข้แม่น้ำไนล์ เชื่อกันว่าแม่น้ำไนล์กำเนิดมาจากเขาทั้งสองข้างของโซเบก กระนั้นในปัจจุบัน จระเข้แม่น้ำไนล์ก็ยังถูกล่าเพื่อนำหนังไปใช้ในอุตสาหกรรมประเภทต่าง ๆ จนคาดว่าจำนวนที่เหลือในธรรมชาติน่าจะมีราว 250,000-500,000 ตัว
กุสตาฟ ซึ่งเป็นจระเข้ที่ได้ชื่อว่าสังหารและกินมนุษย์ไปแล้วกว่า 300 คน มีขนาดความยาวกว่า 20 ฟุต อายุมากกว่า 60 ปี อาศัยอยู่ในตอนเหนือของบูรุนดีก็เป็นจระเข้แม่น้ำไนล์ด้วยเช่นกัน
ปัจจุบัน จระเข้ที่พบในทวีปแอฟริกา ในอดีตที่เคยเชื่อกันว่ามีแค่ชนิดเดียว คือ จระเข้แม่น้ำไนล์ ได้ถูกศึกษาทางดีเอ็นเอแล้วพบว่ามี 2 ชนิด โดยชนิดที่ถูกแยกออกมานั้น คือ " Crocodylus suchus" ซึ่งเดิมเคยเป็นชนิดย่อยของจระเข้แม่น้ำไนล์ ซึ่งจระเข้ชนิดนี้มีขนาดเล็กกว่า อีกทั้งยังมียังมีความแตกต่างกันทางสรีระภายนอก เช่น ลักษณะหัวกะโหลก หรือการเรียงตัวของเกล็ด เป็นต้น นอกจากนี้แล้วยังมีการกระจายพันธุ์ที่แตกต่างออกไปอีกด้วย กล่าว คือ จระเข้แม่น้ำไนล์มีถิ่นกระจายพันธุ์อยู่ทางด้านภาคตะวันออกของทวีปแอฟริกามากกว่า ซึ่งจระเข้ชนิดใหม่นี้เป็นชนิดที่ชาวอียิปต์โบราณนิยมนำไปทำมัมมี่มากกว่า
ศิวกร จักขุประสาท
ศิวกร จักขุประสาท เกิดเมื่อวันที่ 23 เมษายน พ.ศ. 2535 เป็น นักฟุตบอลชาวไทย ปัจจุบันลงเล่นให้กับสโมสรฟุตบอลการท่าเรือ ในไทยลีกดิวิชั่น 1
ณภัทร ธำรงศุภกร
ณภัทร ธำรงศุภกร เกิดเมื่อวันที่ 16 พฤศจิกายน พ.ศ. 2530 เป็นนักฟุตบอลชาวไทย ปัจจุบันเล่นให้กับตราดในไทยลีก
ดำรงค์ ต่ายทอง
ดำรงค์ ต่ายทอง หรือที่รู้จักกันในชื่อ สมิงขาว เป็นทั้งพิธีกร, นักพากย์ และนักวิจารณ์มวยที่มีชื่อเสียง ซึ่งเป็นที่รู้จักทั้งประเทศสำหรับผู้ติดตามรายการมวย รวมทั้งจัดเป็นนักพากย์มวยที่มีน้ำเสียงที่เป็นเอกลักษณ์และได้รับความนิยมร่วม 3 ทศวรรษ
ดำรงค์ ต่ายทอง หรือ สมิงขาว เกิดที่จังหวัดพระนครศรีอยุธยา เป็นชาวไทยมุสลิม มีชื่อเสียงจากการเป็นโฆษกและพิธีรายการมวย ได้รับการจัดให้เป็นโฆษกระดับเงินล้าน
สมิงขาวชื่นชอบกีฬามวยมาตั้งแต่ยังเด็ก ชอบที่จะฟังการถ่ายทอดการชกมวยทางวิทยุผ่านทางคลื่นวิทยุของ อสมท. เมื่อปี พ.ศ. 2514 ทุกวันพฤหัสบดี และเคยเขียนวิจารณ์มวยในนิตยสาร"บ็อกซิ่ง" ซึ่งเป็นหนังสือพิมพ์รายสัปดาห์ และได้รับการจัดให้เป็นผู้ทายผลมวยได้ถูกต้องมากที่สุดถึง 3 ปีซ้อน จนกระทั่งได้เป็นผู้พากย์มวยครั้งแรกเมื่อปี พ.ศ. 2524
นอกจากนี้ยังผลงานอื่น อาทิ ใน พ.ศ. 2547 ได้รับเชิญเข้าแสดงบทพิเศษในภาพยนตร์"บอดี้การ์ดหน้าเหลี่ยม" รวมถึงใน พ.ศ. 2552 สมิงขาวได้ทำหน้าที่เป็นผู้ให้เสียงพากย์เกมต่อสู้ ในงานไทยแลนด์เกมโชว์ 2009
ด้านชีวิตส่วนตัว สำเร็จการศึกษาระดับปริญญาตรีด้านรัฐศาสตร์ ที่มหาวิทยาลัยกรุงเทพธนบุรี และมีธุรกิจร้านอาหารมุสลิมร่วมกับนางพเยาว์ ผู้เป็นภรรยา
สมิงขาวมีนักมวยในดวงใจ คือ อภิเดช ศิษย์หิรัญ และอดุลย์ ศรีโสธร
เลพเพิร์ด 2
เลโอพาร์ด 2 (เยอรมัน: Leopard) เป็นรถถังประจัญบานหลักของกองทัพเยอรมนี ได้รับการพัฒนาโดย คราอูส-มาเฟล์ (Krauss-Maffei) ในช่วงปี 1970 และได้นำไปใช้ในกองทัพในปี 1978 จนถึงปัจจุบัน ผลิตมาให้กับกองทัพเยอรมันตะวันตก เป็นรุ่นเสริมต่อมาจาก เลโอพาร์ด 1 ปัจจุบันรถถังรุ่นนี้ได้นำไปใช้ในกองทัพ ต่างๆ มากกว่า 12 ประเทศในยุโรป เลพเพิร์ด 2 ได้ถูกผลิตมาแล้วมากกว่า 3,480 คัน มีราคาต่อคัน ประมาณ US$5.74 million (ในปี 2007)หรือถ้าแปลงเป็นเงินไทยก็ประมาณ 172 ล้านบาท เลพเพิร์ด 2 ได้ถูกนำไปใช้ยุทธการคอซอวอ เป็นครั้งแรก และได้นำไปใช้ในสงครามอัฟกานิสถาน ร่วมกับ เดนมาร์กและ แคนาดา
เลโอพาร์ด 2 มี 7 รุ่นย่อยแยกออกไปอีกจนถึงรุ่น เลโอพาร์ด 2เอ4 (Leopard 2A4) ซึ่งเป็นรุ่นที่ ได้มีการพัฒนาเกราะ และป้อมปืน เลโอพาร์ด 2 เอ5 (Leopard 2A5) ที่ค่อนข้างมีชื่อเสียงมากที่สุดในบรรดารุ่นทั้งหมด โดยปัจจุบัน เลพเพิร์ด 2เอ7 ถือว่าเป็นรุ่นใหม่สุดของเลพเพิร์ด 2 ทุกรุ่น เลพเพิร์ด 2 ได้พัฒนาระบบการยิงด้วยระบบดิจิตอลและตัวเล็งด้วยเลเซอร์ที่ทันสมัยที่สุดในปัจจุบัน ระบบการขับในตอนกลางคืน รวมถึงมีความสามารถในการยิงวัตถุที่กำลังเคลื่อนที่ ได้แม่นกว่ารถถังคันไหนๆ เลโอพาร์ด 2 จึงได้รับการยอมรับจากกองทัพต่างๆทั่วโลก ว่า เป็นรถถังที่ดีที่สุดในโลก
รายนามเวิลด์ แทคทีม แชมเปี้ยน (ดับเบิลยูดับเบิลยูอี)
แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของ WWE ก่อตั้งขึ้นเมื่อปี ค.ศ. 1971 ถึง ค.ศ. 2010
ปลาแค้
ปลาแค้ (; ) เป็นปลากระดูกแข็งในสกุล "Bagarius" (/บา-กา-เรียส/) อยู่ในอันดับปลาหนัง ในวงศ์ปลาแค้ (Sisoridae)
มีรูปร่างโดยรวมคือ ส่วนหัวโต ปากกว้างมากและอยู่ด้านล่าง ภายในปากมีฟันซี่แหลม ๆ อยู่ ช่องเหงือกกว้าง ผิวหนังบนหัวและตัวไม่เรียบ อาจสากหรือเป็นตุ่มนิ่มเล็ก ๆ บนหัวมีสันตื้น ๆ ไปถึงด้านหลัง ครีบไขมันมีขนาดเล็ก มีหนวด 4 คู่ หนวดที่ริมฝีปากเป็นเส้นแบนและแข็งเป็นพิเศษ หนวดที่จมูกสั้น หนวดใต้คางยาว ก้านครีบหลังมีก้านครีบเดี่ยวเป็นกระโดงสูงและยื่นเป็นเส้นเดี่ยว ครีบอกมีก้านครีบเดี่ยวที่มีปลายยื่นออกมาเป็นเส้นเดี่ยวเช่นเดียวกัน ครีบท้องใหญ่ ครีบก้นเล็ก ครีบหางเว้าลึก ตามีขนาดเล็ก ข้อหางไปจรดปลายหางเรียวลู่ มีสีลำตัวน้ำตาลเขียวและมีลวดลายสีดำ
จัดเป็นปลาขนาดใหญ่ มีขนาดโดยรวมตั้งแต่ 2 เมตร-75 เซนติเมตร ถือได้ว่าเป็นปลาที่มีขนาดใหญ่ที่สุดในวงศ์นี้ พบแพร่กระจายพันธุ์ตั้งแต่อนุทวีปอินเดีย, เอเชียอาคเนย์ จนถึงมณฑลยูนนานในประเทศจีน
มีพฤติกรรมอาศัยอยู่ในแม่น้ำสายใหญ่ ที่มีคุณภาพน้ำใสสะอาด มีปริมาณออกซิเจนละลายในน้ำสูง และมีกระแสน้ำไหลพอสมควร โดยมักจะกบดานตัวอยู่นิ่ง ๆ ที่ใต้พื้นน้ำเพื่อดักรออาหาร ซึ่งได้แก่ ปลาชนิดต่าง ๆ
มีด้วยกันทั้งหมด 4 ชนิด ได้แก่ทั้งหมดนี้ นิยมบริโภคกันมาก เพราะเนื้อมีรสชาติอร่อย และตกเป็นเกมกีฬา โดยเฉพาะใน 2 ชนิดแรก เนื่องจากมีขนาดใหญ่และพบได้มากกว่า ในภาษาไทยจะเรียกปลาสกุลนี้ชื่ออื่น ๆ อีก เช่น "แข้" หรือ "ตุ๊กแก" เป็นต้น
ชนิดที่สูญพันธุ์ไปแล้ว คือ "B. gigas" ได้รับรายงานจากเกาะสุมาตรา ในยุคอีโอซีน แต่อายุของสถานที่ถูกขุดค้นพบนั้นยังไม่เป็นที่ทราบแน่แนอน
ปลาชนิดที่เก่าแก่ที่สุดเท่าที่รู้จักของสกุลนี้และมีซากดึกดำบรรพ์ที่ได้รับการยืนยัน คือ ปลาแค้วัว พบในเกาะสุมาตราและอินเดียในยุคไพลโอซีน
แนวซีคฟรีท
คำว่า แนวซีคฟรีท หมายถึงแนวป้องกันของเยอรมันสองแนวที่มีความแตกต่าง ครั้งหนึ่งในช่วงสงครามโลกครั้งที่หนึ่งและอีกครั้งในช่วงสงครามโลกครั้งที่สอง
แต่เดิมเป็นแนวป้อมปราการและการป้องกันรถถังที่ถูกสร้างขึ้นโดยเยอรมันในทางภาคเหนือของฝรั่งเศสในปี ค.ศ. 1916-17 ได้เป็นที่รู้จักกันในภาษาเยอรมันคือ Siegfriedstellung ("ตำแหน่งแนวซีคฟรีท") พวกบริติชได้เรียกอีกอย่างว่า "แนวฮินเดินบวร์ค" ชื่อที่ถูกนำมาใช้โดยส่วนที่เหลือของฝ่ายสัมพันธมิตร
ภายหลังสงครามโลกครั้งหนึ่ง ป้อมปราการเยอรมนีที่อยู่ทางด้านตะวันออกของแม่น้ำไรน์จะต้องถูกทำลายเนื่องจากสนธิสัญญาแวร์ซาย.
ในช่วงครั้งที่สอง ยังได้เป็นที่รู้จักกันในเยอรมันคือ กำแพงตะวันตก แต่ได้ถูกเรียกโดยฝ่ายสัมพันธมิตรว่า แนวซีคฟรีท ถูกสร้างขึ้นทางด้านตะวันออกที่ไกลออกไปในปี ค.ศ. 1930 อยู่ฝั่งตรงข้ามกับแนวแมกิโนต์ของฝรั่งเศส แนวนี้ได้ทอดยาวไปกว่า 630 กิโลเมตร(390 ไมล์) และมีจุดเด่นด้วยบังเกอร์กว่า 18,000 แห่ง, อุโมงค์ และแท่งหินดักรถถัง เครือข่ายของโครงสร้างการป้องกันได้ลากยาวตั้งแต่เคลเวอตรงพรมแดนติดกับเนเธอร์แลนด์, ลงมาตามพรมแดนตะวันตกของอดีตจักรวรรดิเยอรมันจนถึงเมืองไวล์อัมไรน์ตรงพรมแดนติดกับสวิตเซอร์แลนด์ ได้ถูกวางแผนในปี ค.ศ. 1936 และสร้างขึ้นในระหว่างปีค.ศ. 1938 และ 1940
ตั้งแต่เดือนกันยายน ค.ศ. 1944 ถึง เดือนมีนาคม ค.ศ. 1945 แนวซีคฟรีทได้ถูกตีแตกด้วยการรุกของฝ่ายสัมพันธมิตรขนาดใหญ่
ช้างพุ่มไม้แอฟริกา
ช้างพุ่มไม้แอฟริกา หรือ ช้างสะวันนาแอฟริกา (; ) หรือที่นิยมเรียกกันว่า ช้างแอฟริกา หรือ ช้างแอฟริกัน เป็นช้างชนิดหนึ่งที่ยังดำรงเผ่าพันธุ์มาจนถึงปัจจุบัน
ช้างพุ่มไม้แอฟริกา นับเป็นช้างขนาดใหญ่ที่สุด และถือเป็นสัตว์บกและสัตว์กินพืชที่ใหญ่และหนักที่สุดในโลกอีกด้วย
ช้างพุ่มไม้แอฟริกา เดิมเคยถูกจัดเป็นชนิดเดียวกับช้างป่าแอฟริกา ("L. cyclotis") โดยเป็นชนิดย่อยของกันและกัน ก่อนที่จะแยกออกจากกันในปี ค.ศ. 2010 จากการศึกษาทางดีเอ็นเอ โดยช้างพุ่มไม้แอฟริกานั้นมีขนาดลำตัวที่ใหญ่กว่า ล่ำสันกว่า แพร่กระจายพันธุ์ได้กว้างกว่า โดยกระจายพันธุ์ตั้งแต่ตอนใต้ของทะเลทรายสะฮาราลงไป รวมถึงมีพฤติกรรมการอยู่อาศัยที่แตกต่างออกไปด้วย กล่าวคือ จะอาศัยอยู่ตามทุ่งโล่งหรือตามพุ่มไม้ต่าง ๆ มากกว่าป่าทึบ เป็นสัตว์ที่ไม่กลัวแดดและความร้อน หากินและอพยพได้ทั้งกลางวันและกลางคืน
ช้างพุ่มไม้แอฟริกา อาจจะมีความสูงถึงเกือบ 4 เมตร เมื่อวัดจากเท้าถึงหัวไหล่ แต่โดยเฉลี่ยทั่วไปจะมีความสูงประมาณ 3.3 เมตร น้ำหนักประมาณ 5.5 ตัน ขณะที่ตัวเมียจะมีขนาดเล็กลงมากว่าหน่อย คือ สูง 2.8 เมตร และมีน้ำหนัก 3.7 ตันโดยเฉลี่ย ขณะที่มีงายาวได้ถึง 20 นิ้ว น้ำหนักงา 200 ปอนด์ มีงาทั้งตัวผู้และตัวเมีย แต่งาของตัวผู้จะสั้นและอวบใหญ่กว่า ส่วนงาของตัวเมียจะยาวกว่า แต่มีความเรียวบางกว่า เท้าหน้ามี 4 เล็บ และเท้าหลังมี 3 เล็บ มีอายุขัยโดยเฉลี่ย 50 ปี นับว่าน้อยกว่าช้างเอเชีย
ช้างพุ่มไม้แอฟริกา จะอยู่รวมกันเป็นฝูง มีตัวเมียที่อาวุโสสูงสุดเป็นจ่าฝูง เป็นตัวนำพาสมาชิกในฝูงตัวอื่น ๆ ขณะที่ตัวผู้ที่โตเต็มที่มักจะออกไปอยู่เองเป็นอิสระ ช้างพุ่มไม้แอฟริกามีอุปนิสัยดุร้าย ก้าวร้าวมากกว่าช้างเอเชีย จึงฝึกให้เชื่องได้ยากกว่า มีเพียงไม่กี่ตัวเท่านั้นที่สามารถฝึกให้เชื่อฟังมนุษย์ได้ โดยปกติ ตัวเมียจะเป็นอันตรายมากกว่าตัวผู้ อาจเป็นเพราะต้องดูแลปกป้องลูกช้าง และสมาชิกในฝูงกว่า แต่ช้างตัวผู้ที่โตเต็มที่สามารถฆ่าสัตว์ใหญ่แม้กระทั่งแรดได้ ทั้ง ๆ ที่แรดมิได้เป็นสัตว์ที่คุกคามเลย แต่เป็นเพราะมาจากความก้าวร้าว
ในแต่ละปี ช้างพุ่มไม้แอฟริกา จะบุกรุกและทำลายบ้านเรือนของชาวพื้นเมืองแอฟริกัน เพราะพื้นที่อยู่อาศัยและทำการเกษตรของมนุษย์กับช้างทับซ้อนกัน มีผู้ถูกฆ่ามากกว่า 500 คน โดยก่อนที่จะบุกรุก ช้างพุ่มไม้แอฟริกาจะทำการชูงวง ที่มีกล้ามเนื้อมากกว่า 100,000 มัด เต็มไปด้วยพละกำลัง และกางหูออก เมื่อจะวิ่งเข้าใส่ จะทำการย่อเข่าลงมาเล็กน้อย แม้จะมีขนาดลำตัวใหญ่ที่ใหญ่โต แต่ก็สามารถวิ่งได้เร็วกว่ามนุษย์ โดยวิ่งได้เร็วถึง 30 ไมล์/ชั่วโมง
ปัจจุบัน มีรายงานการพบช้างพุ่มไม้แอฟริการ้อยละ 30 ที่ไม่มีงา แต่ช้างที่ไม่มีงานั้นกลับดุร้าย และอันตรายยิ่งกว่าช้างที่มีงา โดยจะพุ่งเข้าใส่เลยทันที สันนิษฐานว่าเป็นเพราะพันธุกรรมตกทอดกันมา จากการถูกมนุษย์ล่าเอางา
คุณนายโฮ
คุณนายโฮ () เป็นภาพยนตร์ไทยที่ออกฉายเมื่อปี พ.ศ. 2555 กำกับภาพยนตร์และเขียนบทโดย ฤกษ์ชัย พวงเพ็ชร์ นำแสดงโดย อารยา เอ ฮาร์เก็ต, ธีรเดช เมธาวรายุทธ, เรย์ แมคโดนัล, ค่อม ชวนชื่น และ โก๊ะตี๋ อารามบอย เข้าฉายเมื่อวันที่ 27 ธันวาคม พ.ศ. 2555 ภาพยนตร์มีรายได้ตลอดการเข้าฉายรวม 99.5 ล้านบาท
มนต์ดำ ศ.วีระพล
มนต์ดำ ศ.วีระพล เกิดวันที่ 19 มกราคม พ.ศ. 2536 ที่ตำบลกุแหระ อำเภอทุ่งใหญ่ จังหวัดนครศรีธรรมราช เป็นนักมวยไทยชาวไทย ผู้เป็นนักมวยเข่าเพียงคนเดียวที่สามารถเป็นฝ่ายชนะสองคม ศักดิ์หอมศีล มาแล้ว 3 ครั้ง และได้รับการยอมรับจากค่ายมวยศักดิ์หอมศีล วันที่ 29 ธันวาคม พ.ศ. 2554 มนต์ดำเข้าแข่งขันคู่เอกศึกวันมิตรชัย ที่เวทีมวยราชดำเนิน ที่ซึ่งเขาเป็นฝ่ายชนะน็อกฤทธิเทวดา สิทธิกุล ในยกที่ 4
มนต์ดำได้รับการจัดให้เป็นหนึ่งในนักมวยระดับแถวหน้าของประเทศไทย และได้รับเลือกเข้าแข่งขันรายการศึกวันสถาปนา 67 ปี เวทีราชดำเนิน ซึ่งจัดขึ้น ณ วันที่ 24 ธันวาคม พ.ศ. 2555 โดยได้พบกับคู่ชกอย่างศรนารายณ์ ส.สมหมาย และมนต์ดำเป็นฝ่ายชนะคะแนน
มนต์ดำ ศ.วีระพล มีชื่อจริงคือ อนุ ศรีเทพ เป็นบุตรของนายมิตร และนางประภา ศรีเทพ เขาชกมวยครั้งแรกโดยใช้ชื่อ มนต์ดำ เกียรติห้วยกลาง เมื่ออายุ 7 ปี และเป็นนักศึกษาสาขาเทคนิคคอมพิวเตอร์ วิทยาลัยเทคโนโลยีพระรามหก ปัจจุบันมีค่าตัวที่ 70,000 บาท โดยมี วีระพล แป้นช่วย (หมู ภูเก็ต) เป็นหัวหน้าคณะ และชัยสิทธิ์ คงเกียรติก้อง (เฮง ศักดิ์ชัยสิทธิ์) เป็นผู้ให้การสนับสนุน
มนต์ดำ ศ.วีระพล เป็นนักมวยไทยที่เข้าแข่งขันในคู่เอกหลายรายการ อาทิ วันที่ 12 เมษายน พ.ศ. 2555 มนต์ดำเข้าแข่งขันคู่เอกนำรายการศึกวันมิตรชัย ณ เวทีมวยราชดำเนิน ซึ่งเขาเป็นฝ่ายแพ้คะแนนต่ออีที เพชรสมนึก ที่คะแนน 49-48 วันที่ 19 มิถุนายน มนต์ดำเข้าแข่งขันคู่เอกของรายการศึกเพชรยินดี ที่เวทีมวยลุมพินี โดยการแข่งขันครั้งนี้เป็นการแข่งขันการกุศลเพื่อจัดตั้งกองทุนครูเก่าและสนับสนุนสโมสรฟุตบอลกรุงเทพคริสเตียน ซึ่งมนต์ดำได้พบกับคู่ชกอย่างแสงมรกต ท.มโนธรรมรักษา วันที่ 12 กรกฎาคม มนต์ดำเข้าแข่งขันคู่เอกนำรายการศึกวันมิตรชัย ที่เวทีมวยราชดำเนิน โดยได้พบกับซุปเปอร์เล็ก ว.สังข์ประไพ ซึ่งทั้งคู่มีโอกาสแพ้ชนะพอกัน และมนต์ดำเป็นฝ่ายชนะคะแนนขาด วันที่ 31 สิงหาคม มนต์ดำเข้าแข่งขันคู่เอกในรายการศึกวันวีระพล ที่เวทีมวยลุมพินีโดยได้พบกับโชคนำชัย ศิษย์จ่ากุ้ง และมนต์ดำเป็นฝ่ายชนะคะแนนขาด วันที่ 26 กันยายน มนต์ดำเข้าแข่งขันคู่รองของรายการศึกวันกิ่งทอง ที่เวทีมวยราชดำเนิน โดยได้พบกับสองคม ศักดิ์หอมศีล ในพิกัด 116 ปอนด์ จากการแข่งขันครั้งดังกล่าว มนต์ดำเป็นฝ่ายชนะคะแนนขาด วันที่ 23 พฤศจิกายน มนต์ดำเข้าแข่งขันคู่เอกของรายการศึกเพชรยินดี ที่เวทีมวยลุมพินี โดยได้พบกับเอกมงคล ไก่ย่างห้าดาวยิม ซึ่งมนต์ดำเป็นฝ่ายชนะคะแนน
ฟรีดริช เพาลุส
ฟรีดริช วิลเฮ็ล์ม แอ็นสท์ เพาลุส (; 23 กันยายน ค.ศ. 1890 - 1 กุมภาพันธ์ ค.ศ. 1957) เป็นนายทหารในกองทัพเยอรมันตั้งแต่ ค.ศ. 1910 ถึง 1945 เขาได้รับยศจอมพลระหว่างสงครามโลกครั้งที่สอง และเป็นที่รู้จักกันดีที่สุดจากการบังคับบัญชาการบุกสตาลินกราดของกองทัพที่ 6 ระหว่างปฏิบัติการสีน้ำเงินใน ค.ศ. 1942 ยุทธการนั้นสิ้นสุดลงด้วยความหายนะสำหรับนาซีเยอรมนี เมื่อทหาร 270,000 นาย ของแวร์มัคท์ พันธมิตรอักษะประเทศ และกองกำลังอาสาสมัครถูกโอบล้อมและพิชิตในการตีโต้ตอบขนานใหญ่ของสหภาพโซเวียตในเดือนพฤศจิกายน ค.ศ. 1942 โดยมีกำลังพลสูญเสียสูงถึง 740,000 นาย
เพาลุสยอมจำนนต่อกองกำลังโซเวียตในสตาลินกราดเมื่อวันที่ 31 มกราคม ค.ศ. 1943 หนึ่งวันให้หลังเขาได้รับการเลื่อนยศเป็นจอมพลโดยอดอล์ฟ ฮิตเลอร์ ฮิตเลอร์คาดหวังให้เพาลุสทำอัตวินิบาตกรรม โดยอ้างว่าไม่มีประวัติว่าจอมพลเยอรมันคนใดเคยถูกจับเป็น ขณะอยู่ในการควบคุมตัวของสหภาพโซเวียตระหว่างสงคราม เพาลุสกลายมาเป็นนักวิจารณ์ระบอบนาซีและเข้าร่วมคณะกรรมาธิการแห่งชาติเพื่อการปลดปล่อยเยอรมนีซึ่งสหภาพโซเวียตให้การสนับสนุน เขาไม่ได้รับการปล่อยตัวกระทั่ง ค.ศ. 1953
ฟูจิกาวางูจิโกะ
ฟูจิกาวางูจิโกะ () เป็นตำบลในอำเภอมินามิตสึรุ จังหวัดยามานาชิ ประเทศญี่ปุ่น ในปี ค.ศ. 2012 มีจำนวนประชากร 25,538 คน
ฟูจิกาวางูจิโกะตั้งอยู่ทางตอนใต้ของจังหวัดยามานาชิ บริเวณเชิงภูเขาไฟฟูจิ ใกล้กับทะเลสาบคาวางูจิ หนุ่งในทะเลสาบฟูจิทั้งห้า
เซอร์จัน เดคาโนวิช
เซอร์จัน เดคาโนวิช (; ) เกิดวันที่ 8 มกราคม ค.ศ. 1983 ในเบลเกรด เป็นนักฟุตบอลอาชีพผู้เกษียณตัวชาวแคนาดาที่เกิดในประเทศเซอร์เบีย และเขายังเล่นในระดับนานาประเทศสำหรับแคนาดา
ปัจจุบัน เดคาโนวิชทำหน้าที่เป็นตัวแทนผู้เล่นในบริษัทภาคีการจัดการกีฬา รวมถึงเป็นผู้อำนวยการและหัวหน้าโค้ชของโรงเรียนกีฬาฟุตบอลพรีโม, เป็นผู้ช่วยและผู้ฝึกสอนผู้รักษาประตูในหลักสูตรฟุตบอลชายของมหาวิทยาลัยบริติชโคลัมเบีย และเป็นหัวหน้าโค้ชของเอชพีแอล (ไฮเพอร์ฟอร์แมนซ์ลีก) ทีมฟิวชันเอฟซี ยู17 ซึ่งมาจากแวนคูเวอร์ รัฐบริติชโคลัมเบีย
เดคาโนวิชมีผลงานในสโมสรระดับอาชีพ ซึ่งได้แก่ เซมุน, ซีเมจ, แรดนิคกีโอเบรโนวัค และเซเลซนิการ์บีโอการ์ดในประเทศเซอร์เบียตั้งแต่ ค.ศ. 2001-2004
เดคาโนวิชเล่นในสองฤดูกาลของฟุตบอลวิทยาลัยให้แก่มหาวิทยาลัยบริติชโคลัมเบีย ที่ซึ่งทีมของเขาได้รับรางวัลชิงแชมป์แห่งชาติซีไอเอสใน ค.ศ. 2005 ในขณะเดียวกันเขาเล่นให้แก่แวนคูเวอร์ไวท์แคพส์เอฟซี ที่ซึ่งทีมของเขาชนะรายการชิงแชมป์ยูเอสแอลเฟิร์สดิวิชันใน ค.ศ. 2006
วันที่ 2 มิถุนายน ค.ศ. 2007 เดคาโนวิชเริ่มแข่งในรายการลีกเอ็มแอลเอสเป็นครั้งแรกในตำแหน่งประตูเมื่อครั้งที่แข่งกับทีมโคโลราโดราปิดส์ เขาได้ร่วมทำสถิติชัยชนะครั้งแรกกับทีมโทรอนโตเอฟซีของเขาซึ่งเป็นฝ่ายชนะ 2-1 ประตู และเขาได้รับการบันทึกสถิติผลงานเป็นครั้งแรกในวันที่ 17 มิถุนายน ค.ศ. 2007 เมื่อครั้งที่โทรอนโตเอฟซีเป็นฝ่ายมีชัยเหนือเอฟซีดัลลัสที่ 4-0 ประตู โทรอนโตเอฟซีได้จบฤดูกาล 2007 ด้วยการการบันทึกสถิติผลงานที่ชนะ 6 แพ้ 17 เสมอ 7 ในขณะที่สถิติผลงานเมื่อครั้งที่เดคาโนวิชร่วมทีมอยู่ที่ชนะ 2 แพ้ 3 เสมอ 2 ซึ่งมีการทำประตูโดยเฉลี่ยที่ 1.28 ครั้ง ทั้งยังจัดได้ว่าดีที่สุดสำหรับทีม เดคาโนวิชยังทำหน้าที่สำรองให้แก่ทีม 10 เกมการแข่งขันในฤดูกาล 2007 ร่วมกับโทรอนโตเอฟซี โดยเขาไม่ยอมให้ทำประตูใน 6 เกมสุดท้ายเมื่อครั้งที่เป็นตัวสำรอง
หลังจากฤดูกาลลีกเอ็มแอลเอส 2007 เขาก็ได้หวนกลับไปร่วมกับยูบีซีและเป็นตัวตั้งรับในการแข่งขันชิงแชมป์ระดับชาติของรายการอื่นๆ วันที่ 28 กุมภาพันธ์ ค.ศ. 2008 เดคาโนวิชได้เซ็นสัญญากับทีมเก่าของเขานั่นคือแวนคูเวอร์ไวท์แคพส์เอฟซี วันที่ 13 สิงหาคม ค.ศ. 2008 เดคาโนวิชได้รับการเปิดตัวโดยไวท์แคพส์ ภายหลังการออกจากทีมไวท์แคพส์ เดคาโนวิชได้รับการเชื่อมต่อสำหรับการย้ายไปยังฮุสตันไดนาโมของลีกเอ็มแอลเอส
เขาหวนกลับไปอยู่กับยูบีซีธันเดอร์เบิร์ดในช่วงเวลาสั้นๆในเดือนกันยายน ค.ศ. 2008 ส่วนในวันที่ 9 ธันวาคม ค.ศ. 2009 เขาได้เซ็นสัญญากับมอนทรีออลอิมแพค
แม้เขาจะเกิดในยูโกสลาเวีย แต่เดคาโนวิชก็ได้โอนสัญชาติมาเป็นพลเมืองของประเทศแคนาดา เขาได้ปราฏตัวสามครั้งในแคนาดา ยู-20 ปีใน ค.ศ. 2003 และได้รับการเรียกตัวไปยังรุ่นซีเนียร์เมื่อครั้งที่พบกับทีมชาติจาเมกาเมื่อวันที่ 31 มกราคม ค.ศ. 2010 แต่ยังคงอยู่บนม้านั่ง
ฟูเอฟูกิ
ฟูเอฟูกิ () เป็นเมืองในจังหวัดยามานาชิ ประเทศญี่ปุ่น ในปี ค.ศ. 2012 มีจำนวนประชากร 70,297 คน ตั้งอยู่ทางตอนกลางของจังหวัดยามานาชิ โดยพื้นที่ครึ่งหนึ่งเป็นป่าไม้ และมีขนาดพื้นที่ทั้งสิ้น 201.92 ตารางกิโลเมตร
เมืองนี้ยังเป็นเมืองต้นแบบให้กับเกมเพอร์โซนา 4 โดยใช้ชื่อเมืองว่า อินาบะ
เอเวอรีติงแอทวันซ์
เอเวอรีติงแอทวันซ์ () เป็นซิงเกิลล่าสุดของเล็งกา จากอัลบั้ม ทู ออกจำหน่ายเมื่อวันที่ 5 พฤศจิกายน ค.ศ. 2012 และเพลงนี้ได้ใช้ประกอบโฆษณาวินโดวส์ 8
จิตตคหบดี
จิตตคหบดี เป็นมหาอุบาสกคนสำคัญในสมัย พุทธกาล ถือกำเนิดในตระกูลของเศรษฐีที่ นครมัจฉิกาสณฑ์ แคว้นมคธ โดยท่านมีชื่อเมื่อแรกเกิดว่า จิตตกุมาร ที่แปลว่า กุมารผู้ทำให้เกิดความวิจิตร เพราะวันที่ท่านเกิดได้มีเหตุอัศจรรย์ คือมีฝนดอกไม้ทิพย์ตกลงมาทั่วนคร
วันหนึ่ง พระมหานามะ หนึ่งใน ปัญจวัคคีย์ ได้จาริกมายังนครมัจฉิกาสณฑ์ จิตตคหบดีได้พบพระมหานามะจึงเกิดความเลื่อมใส จึงได้นิมนต์มายังเรือนของตนพร้อมกับถวายภัตตาหาร เมื่อพระมหานามะฉันเสร็จจึงได้นิมนต์ท่านไปยัง สวนอัมพาฏกวัน หรือสวนมะกอก เพื่อถวายเป็นพระอาราม ต่อมาจิตตคหบดีได้บรรลุเป็นโสดาบัน พระมหานามะได้จาริกไปที่อื่นโดยมอบหมายให้พระสุธรรม เป็นผู้ดูแลอารามแห่งนี้แทน
คราวหนึ่ง จิตตคหบดีได้ฟังพระธรรมเทศนาจาก พระสารีบุตร จนสำเร็จเป็นอนาคามีบุคคล แล้วท่านได้ชักชวนชาวเมือง 3,000 คนไปเฝ้าพระพุทธเจ้า ที่ เชตวันมหาวิหาร กรุงราชคฤห์ โดยจัดเตรียมทานไปมากมาย แต่แทบไม่ได้ใช้สอยเลย เพราะเหล่าเทวดาได้จัดเตรียมข้าวปลาอาหารจำนวนมากไว้ก่อนแล้ว พระพุทธเจ้าจึงทรงมอบหมายให้ พระอานนท์ พุทธอุปัฏฐากจัดหาสถานที่เก็บสิ่งของเหล่านี้ ซึ่งถือเป็นโรงครัวแห่งแรกในพระพุทธศาสนา
ต่อมาพระพุทธเจ้าได้ทรงยกย่องจิตตคหบดีให้เป็นเลิศกว่าอุบาสกทั้งหลายในทางเป็นธรรมกถิกะหรือนักบรรยายธรรม
พัก นัม-ช็อล (นักฟุตบอลเกิด พ.ศ. 2528)
พัก นัม-ช็อล (ฮันกึล: 박남철; ฮันจา: 朴男哲) เกิดเมื่อวันที่ 2 กรกฎาคม ค.ศ. 1985 เป็นนักฟุตบอล ทีมชาติเกาหลีเหนือ ปัจจุบันได้ลงเล่นให้แก่สโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
พักเคยเล่นในฟุตบอลโลก ตั้งแต่รอบคัดเลือกในปี ค.ศ. 2006 โดยทำประตูไป 3 ประตู และเขายังได้เล่นในฟุตบอลโลก 2010
สนามกีฬาหลักเกอโลราบุงการ์โน
สนามกีฬาหลักเกอโลราบุงการ์โน () เป็นสนามอเนกประสงค์แห่งหนึ่ง ตั้งอยู่ในศูนย์กีฬาเกอโลราบุงการ์โนในเขตหมู่บ้านเกอโลรา ตำบลตานะฮ์อาบัง ใจกลางกรุงจาการ์ตา ประเทศอินโดนีเซีย สนามกีฬาแห่งนี้ตั้งชื่อตามซูการ์โนหรือ "บุงการ์โน" ประธานาธิบดีคนแรกของอินโดนีเซีย ส่วนมากใช้ในการแข่งขันฟุตบอล โดยมีความจุอยู่ที่ประมาณ 77,193 ที่นั่ง
แม้ว่าสนามกีฬาแห่งนี้จะเป็นที่รู้จักในชื่อ สนามกีฬาเกอโลราบุงการ์โน () หรือ สนามกีฬาเกเบกา () แต่ก็มีชื่อทางการว่า สนามกีฬาหลักเกอโลราบุงการ์โน เนื่องจากในศูนย์กีฬาเกอโลราบุงการ์โนยังมีสนามกีฬาอื่น ๆ อีก เช่น สนามกีฬาเทนนิส เป็นต้น ในยุคระเบียบใหม่ของอินโดนีเซีย ศูนย์กีฬาเกอโลราบุงการ์โนถูกเปลี่ยนชื่อเป็น "ศูนย์กีฬาเกอโลราเซอนายัน" () ส่วนสนามกีฬาหลักของศูนย์ฯ ถูกเปลี่ยนชื่อเป็น สนามกีฬาหลักเกอโลราเซอนายัน () เมื่อ ค.ศ. 1969 ตามนโยบายเลิกทำให้เป็นซูการ์โน () ของประธานาธิบดีซูฮาร์โตในขณะนั้น หลังจากซูฮาร์โตหมดอำนาจ ศูนย์กีฬาและสนามกีฬาหลักก็ถูกเปลี่ยนชื่อกลับตามเดิมโดยประธานาธิบดีอับดูร์ระฮ์มัน วาฮิด ตามกฤษฎีกาประธานาธิบดีฉบับหนึ่งซึ่งมีผลบังคับตั้งแต่วันที่ 17 มกราคม ค.ศ. 2001
การก่อสร้างเริ่มต้นขึ้นเมื่อวันที่ 8 กุมภาพันธ์ ค.ศ. 1960 และเสร็จในวันที่ 21 กรกฎาคม ค.ศ. 1962 โดยการก่อสร้างได้รับเงินสนันบสนุนจากการกู้เงินมาจากสหภาพโซเวียตในบางส่วน โดยเมื่อสนามสร้างเสร็จ สามารถจุผู้ชมได้มากถึง 108,000 คน แต่ในปัจจุบันก็เหลือเพียง 88,083 คน จากการปรับปรุงเพื่อการแข่งขันเอเชียนคัพ 2007 โดยสนามจะแบ่งเป็น 24 ส่วน กับ 12 ทางเข้า เพื่อเข้าไปในพื้นที่ส่วนบนและส่วนล่าง โดยคุณสมบัติพิเศษของสนามนี้คือการก่อสร้างหลังคาเหล็กขนาดใหญ่เป็นวงแหวนรอบสนาม โดยเรียกว่า "เตอมูเกอลัง" (แปลว่า แหวนที่บรรจบติดกัน) นอกจากการที่ไม่ให้ผู้ชมต้องนั่งชมตากแดดที่ร้อนแล้ว วัตถุประสงค์อีกอย่างหนึ่งก็คือ การที่ทำให้สนามนี้ดูยิ่งใหญ่อีกด้วย
หลวงศรียศ
หลวงศรียศ (?-?) เป็นขุนนางคนสำคัญในรัชสมัยสมเด็จพระชัยราชาธิราช และได้ร่วมกับขุนพิเรนทรเทพ ขุนอินทรเทพ และหมื่นราชเสน่หา (นอกราชการ) ร่วมก่อการโค่นอำนาจขุนวรวงศาธิราชและนางพระยาแม่อยู่หัวศรีสุดาจันทร์
หลวงศรียศ เกิดที่บ้านลานตากฟ้า แขวงเมืองนครสวรรค์ แต่เมื่อใดและมีนามเดิมว่าอย่างไรไม่ปรากฏ ปรากฏตัวครั้งแรกในพระราชพงศาวดารเมื่อได้เข้าร่วมกับสมเด็จพระชัยราชาธิราชก่อการรัฐประหารสมเด็จพระรัษฎาธิราชกุมารในปี พ.ศ. 2077 จนปี พ.ศ. 2091 เมื่อพระยอดฟ้า พระราชโอรสของพระชัยราชาซึ่งครองราชย์สืบต่อจากพระราชบิดาเมื่อปี พ.ศ. 2089 ได้ถูกแม่อยู่หัวศรีสุดาจันทร์และขุนวรวงศาธิราชปลงพระชนม์ด้วยการวางยาพิษในพระกระยาหารเช่นเดียวกับพระราชบิดา หลวงศรียศจึงได้ร่วมมือกับขุนนางอีก 3 ท่านโค่นอำนาจของขุนวรวงศาธิราชและแม่อยู่หัวศรีสุดาจันทร์พร้อมกับทูลอัญเชิญพระเฑียรราชา พระราชอนุชาต่างพระราชมารดาของสมเด็จพระชัยราชาธิราช ซึ่งผนวชอยู่ ณ วัดราชประดิษฐาน ขึ้นครองสิริราชสมบัติทรงพระนามว่าสมเด็จพระมหาจักรพรรดิ หลวงศรียศจึงได้รับการปูนบำเหน็จเป็นเจ้าพระยามหาเสนาที่สมุหพระกลาโหม พร้อมกับพระราชทานลูกพระสนมองค์หนึ่งให้เป็นภรรยาและเครื่องประดับยศอีกมากมาย
หลวงศรียศ หรือเจ้าพระยามหาเสนาบดีถึงแก่อสัญกรรมเมื่อใดไม่ปรากฏแต่หายสาบสูญไปในการกบฏของพระศรีศิลป์
อาซาฮีเบียร์ฮอลล์
อาซาฮีเบียร์ฮอลล์ หรือ ซูเปอร์ดรายฮอลล์ เป็นอาคารหนึ่งในกลุ่มอาคารสำนักงานใหญ่ของบริษัทเบียร์อาซาฮี ตั้งอยู่ริมฝั่งทางทิศตะวันออกของแม่น้ำซุมิดะ เขตซุมิดะ กรุงโตเกียว ประเทศญี่ปุ่น ออกแบบโดยสถาปนิกชาวฝรั่งเศส ฟิลิปเป สตาร์ค ก่อสร้างเสร็จในปี ค.ศ. 1989 ถือเป็นหนึ่งในอาคารสัญลักษณ์ที่สำคัญของโตเกียว
ศรนารายณ์ ส.สมหมาย
ศรนารายณ์ ส.สมหมาย หรือ ศรนารายณ์ ต.ชูชีพ เป็นนักมวยไทยชาวไทยจากอำเภอดอนสัก จังหวัดสุราษฎร์ธานี ซึ่งจัดอยู่ในประเภทมวยเข่า และได้รับการกล่าวว่าเป็นนักมวยที่กล้าออกอาวุธมวย
ศรนารายณ์เป็นหนึ่งในนักมวยระดับแถวหน้าของประเทศ ผู้ซึ่งได้รับเลือกให้เข้าแข่งขันรายการศึกวันสถาปนา 67 ปีเวทีราชดำเนิน ในวันที่ 24 ธันวาคม จากการแข่งขันดังกล่าว ศรนารายณ์เป็นฝ่ายแพ้คะแนนต่อมนต์ดำ ศ.วีระพล ที่ซึ่งทั้งคู่ไม่เคยพบกันมาก่อน ในพิกัด 117 ปอนด์
ศรนารายณ์ มีชื่อจริงคือ จักรพันธ์ ผิวขำ เกิดที่อำเภอดอนสัก จังหวัดสุราษฎร์ธานี เริ่มหัดชกมวยครั้งแรกเมื่ออายุ 10 ปีที่ค่าย ม.ขนอม และมีครูมวยคนแรกชื่อครูเกรียงศักดิ์ ซึ่งเป็นผู้ตั้งชื่อให้แก่เขาว่า ศรนารายณ์ ม.ขนอม เนื่องด้วยเป็นชื่อเดียวกับลูกศิษย์คนหนึ่งของเขาซึ่งมีรูปร่างผอมสูงเหมือนจักรพันธ์ที่มีฝีมือเก่งมากแต่เสียชีวิตไปก่อน และจักรพันธ์เองก็ชอบชื่อนี้ โดยเขาได้ใช้ชื่อดังกล่าวเข้าแข่งขันแถวบ้านประมาณ 50 ครั้ง ก่อนจะย้ายมายังค่าย ส.อัญชลี ที่อ้อมน้อย โดยใช้ชื่อ ศรนารายณ์ ส.อัญชลี เข้าแข่งประมาณ 10 ครั้ง แล้วเขาก็ได้รับการมอบตัวให้มาอยู่ในการดูแลของสารวัตรชูชีพ ตะโฉ เมื่อครั้งที่มีอายุประมาณ 17 ปีและเป็นช่วงที่กำลังสร้างชื่อ จากนั้น 4 ปี ทางสารวัตรชูชีพได้มีภารกิจการงานเพิ่มขึ้น อีกทั้งนักมวยในค่ายมีเพียงศรนารายณ์อยู่คนเดียว สารวัตรชูชีพจึงได้มอบศรนารายณ์ให้แก่สมหมาย สกุลเมตตา เข้ามาดูแลแทน
ศรนารายณ์เป็นนักมวยไทยที่เข้าแข่งขันในรายการสำคัญหลายรายการ อาทิ วันที่ 11 ธันวาคม พ.ศ. 2554 ศรนารายณ์เข้าแข่งขันคู่เอกศึกมวยไทย 7 สี โดยได้พบกับขุนศึกเล็ก อ.ขวัญเมือง ที่ซึ่งศรนารายณ์เคยชกมา 3 ครั้งและไม่เคยชนะ ทว่าจากการแข่งขันครั้งดังกล่าวศรนารายณ์เป็นฝ่ายชนะคะแนนขาด
วันที่ 12 กุมภาพันธ์ พ.ศ. 2555 ศรนารายณ์เข้าแข่งขันคู่เอกรายการศึกมวยไทย 7 สี โดยได้พบกับเกาะช้าง ลากูนยิม ซึ่งศรนารายณ์เป็นฝ่ายแพ้น็อกในยกที่สี่ ส่วนในวันที่ 25 กรกฎาคม ศรนารายณ์เข้าแข่งขันในคู่เอกของรายการศึก ส.สมหมาย ที่เวทีมวยราชดำเนิน และเป็นฝ่ายชนะคะแนนเพชรเงินทอง ผ่องจำเนียร จากนั้น ในวันที่ 9 กันยายน ศรนารายณ์เข้าแข่งขันรายการศึก ส.สมหมาย + วันนิติศาสตร์ ที่เวทีมวยราชดำเนิน โดยได้พบกับจตุจักร ศักดิ์หอมศีล วันที่ 3 ตุลาคม ศรนารายณ์เข้าแข่งขันคู่เอกศึก ส.สมหมาย ณ เวทีมวยราชดำเนิน ซึ่งศรนารายณ์เป็นฝ่ายชนะคะแนนต่อยอดมงคล เมืองสีมา วันที่ 8 พฤศจิกายน ศรนารายณ์เข้าแข่งขันคู่เอกนำรายการศึก ส.สมหมาย ที่เวทีมวยราชดำเนิน ซึ่งเขาเป็นฝ่ายแพ้คะแนนต่อลำน้ำมูล ศักดิ์ชัยโชติ วันที่ 29 พฤศจิกายน ศรนารายณ์เข้าแข่งขันคู่เอกนำรายการศึกจารุเมือง ที่เวทีมวยราชดำเนิน โดยได้พบกับคู่ชกอย่างเพชรสีนิล พยัคฆ์สุพรรณ ซึ่งศรนารายณ์เป็นฝ่ายชนะคะแนนขาด
ปัจจุบัน ศรนารายณ์มีค่าตัวที่ 4 หมื่นบาท และเป็นนักศึกษาของมหาวิทยาลัยรัตนบัณฑิต
การรบปะทะ
การรบปะทะ () เป็นศัพท์ที่ใช้ในการสงคราม หมายถึง การปฏิบัติการรบซึ่งเกิดขึ้นเมื่อกำลังเคลื่อนที่ ซึ่งไม่ได้จัดวางกำลังสำหรับการยุทธ์อย่างสมบูรณ์ ติดพันในการรบกับข้าศึกที่เวลาและสถานที่ซึ่งมิได้คาดคิด
การเผชิญหน้าดังกล่าวโดยปกติเกิดโดยบังเอิญในปฏิบัติการหน่วยขนาดเล็ก เมื่อกำลังเคลื่อนที่สองกำลังปะทะกัน การติดพันอาจมีหน่วยขนาดใหญ่เข้ามาเกี่ยวข้องด้วยได้เมื่อปฏิบัติการข่าวกรอง การเฝ้าตรวจหรือการลาดตระเวนไม่มีประสิทธิภาพ การรบปะทะยังเกิดขึ้นได้เมื่อกองกำลังฝ่ายตรงข้ามรู้ถึงการปรากฏทั่วไป แต่ไม่ทราบที่ตั้งแน่ชัดของอีกฝ่าย และทั้งสองตัดสินใจเข้าตีทันที
เมื่อเกิดการปะทะ ผู้บังคับบัญชาจะสั่งการอย่างรวดเร็วเพื่อชิงความได้เปรียบ ความเร็วของการปฏิบัติและการเคลื่อนที่ ประกอบกับทั้งการยิงเล็งตรงและการยิงเล็งจำลอง มีความสำคัญ ในการคงความต่อเนื่อง ส่วนผู้นำจะต้องเลี่ยงผ่านหรือสู้ผ่านการต่อต้านที่เบาบาง อิสระในการดำเนินกลยุทธ์เป็นประโยชน์เสมอ อย่างไรก็ดี ผู้บังคับบัญชาอาจเลือกสถาปนาการตั้งรับเร่งด่วนหากเห็นว่ากำลังข้าศึกมีขนาดใหญ่กว่าหรือภูมิประเทศเอื้อประโยชน์อย่างสำคัญ โดยทั่วไป ฝ่ายที่ได้และรักษาการริเริ่มในการรบปะทะจะเป็นฝ่ายชนะ
หลุยส์-อาแล็กซ็องดร์ แบร์ตีเย
หลุยส์-อาแล็กซ็องดร์ แบร์ตีเย (; 20 พฤศจิกายน ค.ศ. 1753 — 1 มิถุนายน ค.ศ. 1815) เป็นเสนาธิการทหารและจอมพลในช่วงสงครามนโปเลียน เขาเสียชีวิตหลังประสบอุบัติเหตุตกจากหน้าต่างเมื่อวันที่ 1 มิถุนายน ค.ศ. 1815
ฌ็อง-เดอ-ดีเยอ ซูลต์
นีกอลา ฌ็อง-เดอ-ดีเยอ ซูลต์ (; 29 มีนาคม พ.ศ. 2312 - 26 พฤศจิกายน พ.ศ. 2394) เป็นหนึ่งในจอมพลของจักรพรรดินโปเลียนที่ 1 และได้ดำรงตำแหน่งนายกรัฐมนตรีแห่งฝรั่งเศสถึง 3 สมัย ระหว่างวันที่ 11 ตุลาคม พ.ศ. 2375 - 18 กรกฎาคม พ.ศ. 2377; 12 พฤษภาคม พ.ศ. 2382 - 1 มีนาคม พ.ศ. 2383 และวันที่ 29 ตุลาคม พ.ศ. 2383 - 19 กันยายน พ.ศ. 2390
บีชมาร์เทิน
บีชมาร์เทิน (; ) เป็นสัตว์ลูกด้วยนมกินเนื้อขนาดเล็กชนิดหนึ่ง จำพวกมาร์เทิน หรือหมาไม้
มีขนสีตั้งแต่สีน้ำตาลเข้มไปจนถึงสีเทาอ่อนออกน้ำตาล มีริ้วสีขาวหรือสีครีมในบริเวณคางและคอไปจนถึงหน้าอก ตัวเต็มวัยมีความยาวหัวและลำตัวมีขนาด 400–500 มิลลิเมตร หางยาว 200–300 มิลลิเมตร น้ำหนักตัวราว 1.10–2.30 กิโลกรัม
บีชมาร์เทิน มีพฤติกรรมอาศัยอยู่ลำพังเพียงตัวเดียว ยกเว้นในช่วงฤดูผสมพันธุ์ ตามป่าผลัดใบหรือตามโขดหินบนภูเขา ฤดูผสมพันธุ์จะอยู่ในช่วงกลางฤดูร้อนถึงแม้ว่าการฝังตัวของไข่ที่ปฏิสนธิแล้วในมดลูกจะไม่เกิดขึ้นจนกว่าจะถึงฤดูใบไม้ผลิ ซึ่งเป็นฤดูที่อาหารอุดมสมบูรณ์ ระยะเวลาตั้งท้องจะอยู่ที่ 28 วัน มีลูกได้ครอกละ 2–7 ตัว ลูกบีชมาร์เทินจะหย่านมเมื่ออายุได้ 2 เดือน แม่จะเป็นผู้สอนวิธีการล่าสัตว์ให้ หลังจากนั้นลูกบีชมาร์เทินจะออกไปอยู่เป็นอิสระในช่วงปลายฤดูร้อน
มีอายุขัยโดยปกติในธรรมชาติจะอยู่ประมาณ 3 ปี และมีอายุยืนมากที่สุดในป่าประมาณ 10 ปี ในที่เลี้ยงมีอายุอยู่ได้นานถึง 18 ปี
พบกระจายพันธุ์ไปในหลายพื้นที่ของทวีปยุโรป ตั้งแต่ยุโรปใต้ เช่น สเปน และโปรตุเกส จนถึงเอเชียกลาง เช่น สหภาพโซเวียต, จีน, ตะวันออกกลาง, อนุทวีปอินเดีย จนถึงภาคเหนือของพม่า แบ่งออกได้เป็น 11 ชนิดย่อย (ดูในตาราง)
บีชมาร์เทน เป็นสัตว์ที่ถูกล่าเพื่อนำขนและหนังทำเป็นเสื้อขนสัตว์เช่นเดียวกับสัตว์ชนิดอื่นในวงศ์เดียวกัน เป็นสัตว์ที่ปรับตัวให้เข้ากับสภาพแวดล้อมต่าง ๆ ได้ดี สามารถเข้ามาอาศัยอยู่ในบ้านเรือนของมนุษย์ได้ เช่น ตามยุ้งฉาง หรือเพดานบ้าน ถือเป็นสัตว์รังควานชนิดหนึ่ง เป็นสัตว์ที่กินอาหารได้ไม่เลือก จึงอาจทำลายเครื่องใช้ไฟฟ้า, เครื่องเรือน หรือเครื่องยนต์ของรถยนต์ได้
พระเจ้าคาร์ลที่ 14 โยฮันแห่งสวีเดน
พระเจ้าคาร์ลที่ 14 โยฮัน () หรือพระนามเดิมคือ ฌ็อง-บาติสต์ แบร์นาด็อต () ทรงเป็นพระมหากษัตริย์ราชอาณาจักรสวีเดนและนอร์เวย์ในช่วงสงครามนโปเลียน เสด็จพระราชสมภพเมื่อวันที่ 26 มกราคม ค.ศ. 1763 สวรรคตเมื่อวันที่ 8 มีนาคม ค.ศ. 1844 ในอดีตทรงเคยเป็นจอมพลของจักรพรรดินโปเลียนที่ 1
พระเจ้าคาร์ลที่ 12 แห่งสวีเดน
สมเด็จพระราชาธิบดีคาร์ลที่ 12 แห่งสวีเดน () ทรงเป็นประมุขแห่งราชอาณาจักรสวีเดนและนอร์เวย์ในช่วงมหาสงครามเหนือ เสด็จพระราชสมภพเมื่อวันที่ 17 มิถุนายน ค.ศ. 1682 ทรงครองราชย์เมื่อพระชนมายุ 15 พรรษา พระองค์มีพระปรีชาสามารถในเรื่องการทหารและด้านการเมือง พระองค์ได้นำทัพสวีเดนเข้ารบโจมตีกองทัพของรัสเซียซึ่งมีพระเจ้าปีเตอร์มหาราชเป็นแม่ทัพและได้รับชัยชนะที่ยุทธการนาร์วาเมื่อปี ค.ศ. 1700 แต่หลังจากนั้นอีก 9 ปี พระองค์ทรงพ่ายแพ้ให้กับรัสเซียที่ยุทธการโปลตาวา ทำให้สวีเดนมีอำนาจลดลง พระองค์ทรงขอร้องพวกเติร์กเมื่อ ค.ศ. 1713 เพื่อขอกำลังเสริมไปรบแต่ได้รับการปฏิเสธ ในวาระสุดท้ายของชีวิตทรงถูกลอบปลงพระชนม์เมื่อวันที่ 30 พฤศจิกายน ค.ศ. 1718 จากการโจมตีด้วยกระสุนปืนท่ามกลางสนามรบในยามค่ำคืน สาเหตุการสิ้นพระชนม์นั้นยังคงเป็นปริศนาจนถึงปัจจุบัน แม้ว่าจะมีการนำร่างของพระองค์ท่านมาชันสูตรเพื่อหาข้อเท็จจริงแล้วก็ตาม มีการตั้งข้อสันนิษฐานว่าผู้ที่ลอบปลงพระชนม์นั้นเป็นฝ่ายตรงข้ามหรือฝ่ายของสวีเดนเองกันแน่
สำหรับบุคลิกของพระองค์นั้นค่อนข้างดูซับซ้อน แต่สิ่งที่เห็นได้ชัดคือพระองค์เป็นผู้ที่ไม่เกรงกลัวต่ออุปสรรค์ใดๆ พระองค์ทรงนิยมวิถีเรียบง่ายไม่ฟู่ฟ่าเหมือนกษัตริ์สมัยเดียวกัน ไม่หลงสุราเมรัยและอิสตรี ทรงโปรดปรานวิถีการใช้ชีวิตบนหลังม้า พระองค์ทรงไม่มีรัชทายาทเนื่องจากทรงไม่หลงอิสตรีหรืออาจจะสนพระทัยเรื่องกิจการบ้านเมืองมากกว่าเรื่องนี้ยังมิทราบแน่ชัด หลังจากที่พระองค์เสด็จสวรรคตสิทธินั้นตกไปอยู่ที่พระนางอัลริค เอเลโอเนราพระขนิษฐาของพระเองแทน
รายชื่อละครโทรทัศน์ของอาร์เอสและในเครือ
ต่อไปนี้คือละครที่ผลิตโดย บริษัท อาร์เอส จำกัด (มหาชน) และบริษัทในเครือหรือบริษัทที่มาผลิตละครร่วมกัน ตั้งแต่ปี พ.ศ. 2536 จนถึงปัจจุบัน ดังนี้
ในช่วงเวลานี้เป็นของบริษัทในเครือของอาร์เอส ได้แก่ บริษัท ชาโดว์ เอ็นเตอร์เทนเมนท์ จำกัด และบริษัท เมจิก เอ็นเตอร์เทนเมนท์ จำกัด (ภายหลังอาร์เอสดำเนินงานโดยตรง) ซึ่งผลิตละครออกอากาศในช่วงเย็นและช่วงเช้าตามลำดับ ทุกวันเสาร์และวันอาทิตย์ ทางสถานีวิทยุโทรทัศน์ไทยทีวีสีช่อง 3
ในช่วงเวลานี้เป็นการดำเนินงานระหว่างอาร์เอสและ เรด ดราม่า ผลิตละครออกอากาศในช่วงเช้าประมาณ 11.00 น. ทางสถานีวิทยุโทรทัศน์ไทยทีวีสีช่อง 3
ปัจจุบันละครที่ผลิตโดย อาร์เอส หรือทางอาร์เอสร่วมกับค่ายพันธมิตรนั้น ออกอากาศทาง สถานีโทรทัศน์ช่อง 8 เพียงช่องทางเดียวเท่านั้น (วันเวลาออกอากาศยึดถือการออกอากาศครั้งแรกหรือ First run)
ดูเพิ่มเติม รายชื่อละครโทรทัศน์ทางสถานีโทรทัศน์ช่อง 8
แบนท์ เดรเออร์
แบนท์ เดรเออร์ () เกิดวันที่ 2 พฤศจิกายน ค.ศ. 1966 ที่เลเวอร์คูเซิน เป็นอดีตนักฟุตบอลชาวเยอรมัน
อายุได้ 41 ปี เขาได้อำลาการเป็นผู้รักษาประตูในช่วงฤดูร้อน ค.ศ. 2003 และเข้ารับหน้าที่เป็นผู้ฝึกสอนการรักษาประตูให้แก่ทีมเยาวชนบาเยิร์น และมีการยืมตัวไปร่วมงานกับรุ่นอาวุโสอย่างเซพพ์ เมียร์ ในความพยายามที่จะรักษาโอลิเวอร์ คาห์น กับมีชาเอล เรนซิง ให้คงรูปแบบการเล่นไว้ในระดับสูงสุด "ผมทำการฝึกเพิ่มอย่างจริงจังในปัจจุบันมากกว่าเมื่อครั้งที่ผมยังเป็นมืออาชีพแบบเต็มตัวเสียอีก" นั่นเป็นการแสดงความคิดเห็นของเดรเออร์หลังจากมีส่วนร่วมในการฝึกฝนกำลังกายแทบทุกก่อนฤดูกาล และมุ่งที่หนึ่งประตูสำหรับทีมแรกในแมตช์ฝึกซ้อม รวมถึงเน้นความเป็นมิตร สำหรับศึก 2005–06 เดรเออร์ได้รับเชิญให้ออกจากสถานะ "กึ่งเกษียณ" และได้มีการมอบตัวใหม่ ด้วยสัญญาอาชีพหนึ่งปี "เราได้ให้เขาสร้างผลงานอย่างเป็นทางการ เขายังคงมีความปราดเปรียวเช่นเดิม ผมไม่ลังเลเลยที่จะเลือกเขาไม่ว่าสถานการณ์ใด ๆ" โค้ชเฟลิกซ์ มากัท กล่าวสรรเสริญผู้รักษาประตูหมายเลขสามคนใหม่ของเขา ผู้ซึ่งกลายเป็นผู้เล่นที่ยังคงทำผลงานที่มีอายุมากที่สุดในบุนเดสลีกา เดรเออร์ทำหน้าที่รักษาประตูให้แก่บาเยิร์นหนึ่งเกมใน ค.ศ. 2005–06 เมื่อครั้งที่พบกับทีมว็อลฟส์บวร์ค
กเนียซนอ
กเนียซนอ (, ; ) เป็นเมืองในประเทศโปแลนด์ ตั้งอยู่ทางตอนกลาง-ตะวันตกของประเทศ อยู่ห่างจากเมืองพอซนานทางทิศตะวันออก 50 กม. มีประชากรราว 70,000 คน กษัตริย์องค์แรกของโปแลนด์คือ พระเจ้าบอเลสวัฟผู้กล้า (Bolesław I the Brave) ทรงทำพิธีราชาภิเษกเมื่อ ค.ศ. 1000 และ ค.ศ. 1025 และใช้เป็นสถานที่ประกอบพิธีราชาภิเษกของกษัตริย์โปแลนด์เรื่อยมาจนถึง ค.ศ. 1320 ตกเป็นของปรัสเซียใน ค.ศ. 1793 และกลับมาเป็นของโปแลนด์ในปี ค.ศ. 1919
สนามกีฬาบีเซนเตกัลเดรอน
บิเซนเต กัลเดรอน สเตเดียม (ภาษาสเปน:"เอสตาดิโอ บิเซนเต กัลเดรอน") เป็นสนามฟุตบอลเหย้าของสโมสรฟุตบอลอัตเลตีโกมาดริด ใน ลาลีกา ตั้งอยู่ที่เขต อาร์กันซูเอลา ในเมืองหลวงมาดริด ประเทศสเปน.เดิมสนามแห่งนี้มีชื่อว่า มานซานาเรส สเตเดียม แต่ก็ได้เปลี่ยนชื่อมาเป็น บิเซนเต กัลเดรอน สเตเดียม ตั้งแต่ปี ค.ศ. 1971 มีความจุสนามทั้งหมด 54,960 ที่นั่ง
สถาปนิกที่ออกแบบคือ ฮาเวียร์ บาร์โรโซ และ มิกูเอล แอนเจล การ์เซีย โลมาซ สถาปนิกมืออาชีพชาว สเปน
บิเซนเต กัลเดรอน เคยใช้เป็นสนามเหย้าของ ฟุตบอลทีมชาติสเปน ในปี ค.ศ. 2003 โดย เป็นสนามที่ได้รับ 5 ดาว จาก การแบ่งประเภทสนามฟุตบอลของยูฟ่า และสนามแห่งนี้เคยได้จัดการแข่งขัน ฟุตบอลโลก 1982 ที่ประเทศสเปนเป็นเจ้าภาพ ในรอบแบ่งกลุ่ม
นายจบคชประสิทธิ์
นายจบคชประสิทธิ์ เป็นกรมพระราชวังบวรสถานพิมุขพระองค์แรกแห่งกรุงศรีอยุธยา
กรมพระราชวังบวรสถานพิมุขพระองค์นี้ไม่ปรากฏพระนามเดิม ในรัชสมัยสมเด็จพระนารายณ์มหาราช ทรงเป็นขุนนางมีบรรดาศักดิ์เป็นนายจบคชประสิทธิ์ ตำแหน่งนายทรงบาศขวาในกรมช้าง ได้รับโปรดเกล้าฯ ให้ฝึกสอนในการช้าง จึงมีอิทธิพลมาก และได้ร่วมกับพระเพทราชาชิงราชสมบัติ เมื่อพระเพทราชาขึ้นครองราชย์ จึงทรงตั้งนายจบคชประสิทธิ์เป็นกรมพระราชวังบวรสถานพิมุข รับพระบัญชา
พระราชพงศาวดาร ฉบับพันจันทนุมาศ (เจิม) ระบุว่า ในเดือน 9 ปีมะโรง ถาดทองในพระราชวังหาย สมเด็จพระเพทราชาทรงให้สืบหาจนพบว่าอยู่ในพระราชวังหลัง กรมพระราชวังบวรสถานพิมุขจึงถูกลงพระราชอาญาจนทิวงคต พระราชพงศาวดารกรุงสยาม จากต้นฉบับของบริติชมิวเซียม ให้รายละเอียดเพิ่มเติมว่าสมเด็จพระเจ้าลูกเธอ กรมพระราชวังบวรสถานมงคล ทรงเห็นว่ากรมพระราชวังบวรสถานพิมุขกับเจ้าพระยาสุรสงครามมียศและบริวารมาก เกรงว่าภายหน้าจะเป็นศัตรู เมื่อกราบทูลสมเด็จพระเพทราชาแล้ว ทั้งสองพระองค์จึงออกอุบายให้นำถาดทองไปซ่อนในพระราชวังหลัง แล้วให้ลูกขุนพิจารณาสืบสวนจนพบ จึงให้ข้าหลวงไปจับกุมกรมพระราชวังบวรสถานพิมุขมาไต่สวน บรรดาตุลาการพิพากษาตามพระราชอัธยาศัยว่ากรมพระราชวังหลังเป็นกบฏ ให้สำเร็จโทษเสีย
"บัญชีพระนามเจ้านาย" ในคำให้การชาวกรุงเก่า (มีความเคลื่อนเคลื่อนว่านายทรงบาศคือเจ้าพระบำเรอภูธร) ระบุว่า พระชายาในกรมพระราชวังบวรสถานพิมุขมีเชื้อพราหมณ์ เป็นชาวบ้านสมอปรือ เมืองเพชรบุรี มีพระธิดาด้วยกัน 2 พระองค์ คือ
ท้าวสุนิมมิต
ท้าวสุนิมมิต เป็นจอมเทพผู้ปกครองสวรรค์ชั้นนิมมานรดีและเทพในชั้นนี้ทั้งหมด เทวดาในสวรรค์ชั้นนี้ปรารถนาสิ่งใด นิรมิตเอาได้ตามความพอใจของตน ไม่มีคู่ครองของตนเป็นประจำ เมื่อใดปรารถนาใคร่เสพ กามคุณ เวลานั้นก็ เนรมิต เทพบุตร หรือเทพธิดาขึ้นมาตามความปรารถนา และเมื่อใดได้เพลิดเพลินกับ กามคุณ นั้นสมใจแล้ว กามคุณ ที่เนรมิตขึ้นมานั้นก็จะอันตรธานหายไป
โอลาบาร์ริอา
โอลาบาร์ริอา () เป็นเมืองในรัฐบัวโนสไอเรส ประเทศอาร์เจนตินา มีประชากร 111,320 คน (ค.ศ. 2010) ก่อตั้งอย่างเป็นทางการเมื่อวันที่ 25 พฤศจิกายน ค.ศ. 1867 ตั้งชื่อเป็นเกียรติแก่นายพันโฆเซ บาเลนติน เด โอลาบาร์ริอา (ค.ศ. 1801–1845) ผู้นำทางทหารยุคแรกของอาร์เจนตินา